Ulangi sokongan padu kepada GPS seperti PRN-12

KUCHING: Beri sokongan padu kepada Gabungan Parti Sarawak (GPS) pada 19 November ini, seperti mana rakyat beri sokongan mantap pada Pilihan Raya Negeri (PRN) Disember lalu.

Premier Sarawak, Datuk Patinggi Tan Sri Abang Johari Openg berkata sokongan padu itu perlu diteruskan pada Pilihan Raya Umum ke-15 (PRU-15) ini.

“Ulangi sokongan kepada GPS meskipun tidak dapat membentuk Kerajaan Persekutuan menerusi 31 kerusi Parlimen yang dipertandingkan di Sarawak.

“Ini perlu bagi mengukuhkan suara Sarawak di Dewan Rakyat. Sekarang ini kita berkehendakkan kerajaan yang kuat di peringkat Persekutuan, walaupun kita tidak mempunyai 222 kerusi Parlimen, tetapi pastikan 31 kerusi ini boleh menguatkan Kerajaan Persekutuan.

“Sebab itu saya memohon supaya suara Sarawak kuat dan kita sama-sama membangunkan negara Malaysia yang makmur untuk masa depan,” katanya dalam program Bicara Hati Rakyat Bersama Premier Abang Jo terbitan TVS yang disiarkan malam ini.

Abang Johari berkata kemenangan 76 daripada 82 kerusi Dewan Undangan Negeri (DUN) pada PRN-12 telah mengukuhkan kedudukan Sarawak sebagai kerajaan negeri yang stabil, membolehkan program dan projek pembangunan untuk manfaat rakyat dirancang serta dilaksanakan.

Mengenai perjuangan GPS, beliau berkata gabungan parti itu sentiasa membuka ruang dan mengetengahkan calon-calon muda pada pilihan raya.

Beliau mengambil contoh, Dato Sri Wan Junaidi Tuanku Jaafar dan Dato Sri Rohani Abdul Karim yang secara sukarela berundur daripada dicalonkan semula pada PRU-15.

Pada PRU kali ini, GPS mengetengahkan calon muda iaitu Mohamad Shafizan Kepli, 37, di Parlimen Batang Lupar dan Rodiyah Sapiee, 44, di Parlimen Batang Sadong.

See author's posts


Malaysia hasrat tambah kuota haji tahun depan

PUTRAJAYA: Malaysia telah menyampaikan hasrat kepada Arab Saudi untuk mendapatkan tambahan kuota haji kepada 31,950 pada tahun depan selaras dengan pertambahan jumlah penduduk negara, kata Menteri di Jabatan Perdana Menteri (Hal Ehwal Agama) Datuk Dr Mohd Na’im Mokhtar.

Mohd Na’im berkata hasrat itu disampaikan dalam pertemuan bersama Menteri Haji dan Umrah Arab Saudi Dr Tawfiq Fawzan Al-Rabiah di sini hari ini sempena lawatan kerja Tawfiq selama tiga hari ke Malaysia bermula semalam.

“Insya-Allah perkara ini akan terus dibincang lanjut, malah Tuan Yang Terutama (Tawfiq) menyatakan komitmen untuk membuat pertimbangan sewajarnya terhadap hasrat kita ini,” katanya pada sidang media selepas menerima kunjungan hormat dan mengadakan pertemuan dengan Tawfiq di pejabatnya di sini.

Kuota haji untuk jemaah Malaysia bagi musim haji tahun ini ialah 31,600.

Tawfiq dalam ucapannya berkata kerajaan Arab Saudi amat mengalu-alukan kedatangan jemaah haji dan umrah Malaysia ke Tanah Suci malah memberi jaminan akan sentiasa menambah baik pelbagai kemudahan khusus bagi memastikan keselesaan para jemaah untuk menunaikan ibadah.

Dalam ucapannya yang diterjemahkan oleh Pengarah Kanan Jabatan Kemajuan Islam Malaysia (Jakim) Abdul Karim Zakaria, beliau berkata kerajaan Arab Saudi juga bercadang meningkatkan jumlah penerbangan mingguan dari Malaysia ke Arab Saudi kepada 70 penerbangan.

Ketika ini, menurutnya terdapat 49 penerbangan seminggu dari Kuala Lumpur ke Arab Saudi.

Beliau turut menzahirkan penghargaan atas pelbagai inisiatif serta kecekapan Malaysia dalam mengendalikan operasi haji dan umrah bagi memudahkan urusan rakyat negara ini menunaikan ibadah di Tanah Suci.

Tawfiq turut memaklumkan terdapat aplikasi baharu yang telah dilancarkan untuk kemudahan jemaah haji dan umrah dari seluruh dunia iaitu Nusuk.

Aplikasi pelbagai bahasa yang boleh dimuat turun dari Google Play Store serta Apple App Store itu dilengkapi pelbagai maklumat dan kemudahan berkaitan urusan haji dan umrah. – Bernama

See author's posts


Penemuan vaksin Covid-19 berita gembira

KUCHING: Berita penemuan vaksin Covid-19 oleh Rusia adalah berita yang sangat baik untuk dunia.

Pengerusi SHEDA Cawangan Kuching, Sim Kiang Chiok mengakui, berita terbesar pada 12 Ogos lalu adalah berita yang sangat baik untuk dunia kerana semua berada di tengah wabak penyakit dan telah meningkatkan harapan untuk kembali normal kembali sekiranya vaksin terbukti berkesan dengan sedikit atau tanpa kesan sampingan.

“Ini akan memakan masa sekurang-kurangnya enam bulan lagi sebelum kerajaan kita mulai mempertimbangkan untuk menggunakan vaksin Rusia.

Sekiranya pandangan saya betul, kita dapat melihat permulaan yang lama seperti biasa pada pertengahan tahun depan,” katanya.

Tambahnya, ini penting kerana ia akan memacu keyakinan dan akan memberi kesan positif kepada ekonomi kerana kita dapat merancang untuk berakhirnya wabak dan kembali kepada keadaan normal.

“Sudah tentu kita masih harus mengambil langkah berjaga-jaga yang sama sehingga kita mendapat vaksin di Malaysia dan kita mungkin harus menghadapi gelombang jangkitan ke-2 atau ke-3.

“Kerajaan kita mesti dapat merancang untuk menangani lonjakan jangkitan dan gangguan seterusnya terhadap ekonomi kita,” ujarnya.

PERANG DAGANG

Perang perdagangan antara Amerika Syarikat dan China sedang berlangsung dan melainkan jika ada pertukaran Presiden di AS menjelang akhir tahun, ekonomi terbuka di Malaysia akan terus terjejas.

Subsidi Bank Moratorium dan Upah Bank di Malaysia akan berakhir pada September 2020 dan sekiranya terdapat sebarang lalai dan pembubaran pinjaman, ia akan mula muncul pada awal tahun depan.

“Mungkin ada lelongan aset dan kebankrapan juga. Sudah tentu kerajaan membantu dengan bantuan yang disasarkan oleh bank kepada mereka yang kehilangan pekerjaan dan kehilangan perniagaan seperti yang diumumkan oleh Perdana Menteri pada akhir Julai,” katanya.

PENJUALAN HARTANAH

Dengan latar belakang di atas, tinjauan semasa penjualan harta tanah untuk unit komersial dan kediaman akan menjadi buruk.

“Permintaannya adalah dari mereka yang kerjanya tidak terjejas seperti penjawat awam, pekerja Syarikat Berkaitan Kerajaan (GLC), pekerja T20 dan M40 atas.

“Dalam hartanah komersial, mereka yang berada di lokasi yang baik masih akan mendapat permintaan dan banyak perniagaan yang terjejas oleh wabak Covid-19 kerana jarak sosial dan pengurangan hubungan dengan pelanggan pada satu-satu masa,” ujarnya.

Lokasi penjualan hartatanah yang paling popular untuk kawasan kediaman adalah di Daerah Samarahan, yang mana bandar ini berkembang sangat pesat kerana universiti dan kolej yang terus berkembang.

“Harga rumah di sana masih berpatutan. Kawasan baru yang popular adalah kawasan Tabuan Jaya menuju ke Samarahan, Batu Kawa hingga ke kawasan Sungai Moyan dan Matang Jaya.

“Bagi harta tanah komersial, kawasan yang popular adalah kawasan Tabuan Jaya, Kota Sentosa dan kawasan di mana terdapat penduduk kediaman yang berpendapatan tinggi,” jelasnya.

Harga rumah di kawasan popular ini boleh berkisar antara RM600,000 hingga RM850,000 untuk rumah teres dua tingkat, dan untuk kedai tiga tingkat khas di lokasi utama adalah dari RM1 juta hingga RM1.8 juta per unit.

“Pada masa ini, harga rumah stabil dan tidak ada perang harga.Kerajaan membantu memacu permintaan dengan mempromosikan kempen pemilikan Rumah (HOC) yang mana duti setem dikecualikan untuk perjanjian Jual Beli dan Perjanjian Pinjaman dan Pengembang yang mengambil bahagian akan memberikan potongan harga sekurang-kurangnya 10 peratus dari harga jualan,” tambahnya lagi.

Ini adalah sebahagian daripada insentif untuk memacu pasaran harta tanah.

Cukai Keuntungan Harta Tanah (RGPT) juga dilonggarkan sehingga tiga hartanah dan pinjaman perumahan ketiga tidak dikenakan ketetapan Bank Negara mengenai margin pinjaman perumahan sebanyak 70 peratus.  Insentif ini tersedia sehingga akhir Mei tahun depan.

See author's posts


Tetapkan SOP bagi masyarakat tunaikan Solat Jumaat, Solat Fardu

KUCHING: Jawatankuasa pengurusan masjid dan surau di Sarawak perlu menetapkan Prosedur Operasi Standard (SOP) selaras dengan garis panduan ditetapkan kerajaan bagi masyarakat yang menunaikan Solat Jumaat dan Solat Fardu.

Menteri Muda di Jabatan Ketua Menteri (Hal Ehwal Islam dan DBKU), Datuk Dr Abdul Rahman Junaidi berkata, SOP yang ditetapkan termasuk penjarakan sosial, pendaftaran jemaah, menyediakan cecair pembersih tangan dan jemaah hendaklah menggunakan topeng muka dan hidung.

“Sehubungan itu, umat Islam di Sarawak yang menunaikan solat di masjid dan surau di seluruh negeri hendaklah mematuhi SOP yang telah ditetapkan itu demi keselamatan dan kesihatan masing-masing.

“Pekeliling juga sudah ditetapkan termasuk arahan memendekkan khutbah dan doa selain tidak membenarkan jemaah berkumpul sebelum atau selepas menunaikan solat,” katanya.

Beliau yang juga Menteri Muda Utiliti (Bekalan Air) berkata demikian ketika diminta mengulas mengenai kebenaran menunaikan Solat Jumaat serta Solat Fardu di surau dan masjid di Sarawak, di sini, semalam.

“Kita berharap umat Islam dapat mematuhi setiap arahan yang dikeluarkan kerajaan kerana ia untuk menfaat kita bersama.

“Selain itu, bilangan jemaah yang dibenarkan untuk menunaikan solat adalah bergantung kepada kapasiti masjid atau surau,” ujarnya.

Sementara itu bercakap mengenai kelonggaran untuk menyambut Hati Raya Aidiladha, beliau berkata, memang umat Islam boleh meraikan perayaan tersebut namun budaya ziarah menziarahi masih tidak dibenarkan.

“Buat masa ini kita masih belum mendapat garis panduan tetap mengenai ibadah korban.

“Apa yang pasti garis panduan masih sama seperti tempoh Perintah Kawalan Pergerakan (PKP) iaitu tidak boleh berkumpul dan pengagihan daging korban dihantar terus kepada penerima tanpa perlu mengadakan majlis besar-besaran,” tambahnya.

Oleh Zarina Abdullah

See author's posts


Maybank IB turunkan sasaran pendapatan CIMB

KUALA LUMPUR: Maybank Investment Bank Bhd (Maybank IB) menurunkan sasaran pendapatannya bagi unjuran tahun kewangan 2020, 2021 dan 2022 CIMB Group Holdings masing-masing sebanyak 31 peratus,14 peratus dan 14 peratus, memandangkan margin faedah bersih (NIM) dan kos kredit yang tinggi.

Maybank IB dalam satu nota penyelidikan berkata kos kredit kumpulan perbankan itu meningkat 1.06 peratus pada suku pertama 2020 daripada 0.66 peratus pada suku keempat 2019 dan 0.34 peratus pada suku pertama 2019.

Pada suku pertama 2020, kumpulan itu menyediakan peruntukan kira-kira RM430 juta terhadap satu pedagang minyak yang mungkir pada suku tersebut.

Ia juga menyediakan peruntukan tambahan RM100 juta di Indonesia bagi sebuah syarikat korporat dalam sektor borong.

“Kami menjangkakan peruntukan lebih besar kira-kira RM500 juta dalam suku kedua 2020 terhadap satu lagi pedagang minyak di Singapura, oleh itu, pelabur dijangka terus berhati-hati terhadap CIMB dalam tempoh terdekat ini.

“Panduan pengurusan CIMB Group bagi kos kredit 100 hingga 120 mata asas bagi tahun kewangan 2020, yang berganda daripada panduan asalnya 40 hingga 50 mata asas,” kata kumpulan itu.

Sementara itu, MIDF Amanah Investment Bank Bhd berkata ia terkejut dengan paras kos kredit CIMB Group pada suku pertama 2020 walaupun ia menjangkakan paras kos kredit itu mungkin kekal tinggi tahun ini berikutan beberapa kegagalan korporat dalam sektor minyak dan gas Singapura.

Bagaimanapun, pada masa depan, ini mungkin menunjukkan penambahbaikan tahun depan, kata bank pelaburan itu dalam nota penyelidikan semalam.

“Kami percaya ini mungkin telah diambil kira memandangkan prestasi semasa harga sahamnya.

“Malahan, ia mungkin lebih sasar berkaitan dengan asasnya, justeru, mungkin akan terdapat beberapa peluang dagangan bergantung kepada potensi peningkatan tahun depan,” kata MIDF Amanah.  – Bernama

See author's posts


Keinginan beli kereta Mercedes Benz Jip, lelaki rugi RM17,998

SIBU: Tertarik dengan harga murah kereta jenama Mercedes Benz melalui iklan di media sosial facebook, seorang lelaki kerugian RM17,998.99 apabila melakukan transaksi jumlah itu sebagai wang pendahuluan.

Lelaki berusia 50-an itu, ‘terperangkap’ apabila kemudian berurusan melalui What’s App bagi membeli kereta jenama Mercedes Benz model Jip/230GE yang berharga RM33,000.

Ketua Polis Daerah Sibu, ACP Zulkipli Suhaili berkata kejadian itu mula berlaku Khamis lalu, 12 Januari apabila mangsa tertarik dengan iklan kereta terpakai di facebook yang dikatakan dari Pulau Pinang

“Mangsa telah membuat pembayaran secara atas talian berjumlah RM17,998.99 dengan tiga kali transaksi kepada satu akaun bank tempatan kononnya bagi tujuan wang pendahuluan, bayaran Puspakom serta pengurusan kereta.

“Pada 13 Januari mangsa tiba di Lapangan Terbang Bayan Lepas, Pulau Pinang untuk menguruskan pembelian kereta. Namun, mangsa dapati nombor telefon miliknya telah disekat dan tidak boleh lagi berhubung dengan penjual kereta berkenaan.

“Mangsa telah buat laporan polis pada hari sama dan kerugian yang dialami wang simpanan milik mangsa,” katanya dalam satu kenyataan hari ini.

Laporan polis itu dibuat di Bahagian Siasatan Jenayah Komersial Ibu pejabat Polis Daerah (IPD) Sibu.

Zulkipli menasihatkan orang ramai supaya membuat semakan sebelum melakukan pembelian secara atas talian bagi mengelak daripada menjadi mangsa penipuan.

Selain itu, katanya, orang ramai perlu lebih peka dengan harga pasaran semasa supaya tidak terpedaya dengan harga murah yang ditawarkan di media sosial.

“Sikap berhati-hati dan berwaspada sebelum membuat keputusan perlu ada dalam diri sebagai langkah pencegahan pertama kerana pilihan adalah ditangan sendiri,” katanya.

Sebarang nasihat dan kemusykilan berkaitan jenayah komersial boleh dirujuk kepada Pusat Tindak Balas Penipuan (CCID) di talian 03-26101559 atau 03-26101599 ikuti laman facebook @CyberCrimeAlertRMP @JSJKPDRM.

Bagi mendapatkan pengesahan akaun bank dan nombor telefon yang diragui, semakan boleh dibuat melaluilaman sesawang http://ccid.rmp.gov.my/semakmule.

Mangsa penipuan siber juga dinasihatkan untuk terus menghubungi Pusat Respons Scam Kebangsaan (NSRC) di talian 997 yang beroperasi setiap hari pada 0800 pagi sehingga 8 malam.

Oleh RAIHAN OMERA KAUSAR

See author's posts


Struktur semula pentadbiran Daerah Belaga

Cadangan untuk menstrukur semula pentadbiran Daerah Belaga menjadi sebuah Bahagian penting sebagai penerus untuk merancakkan pembangunan di kawasan terbabit.

Ahli Dewan Undangan Negeri Murum, Kennedy Chukpai Ugon berkata, hal yang sedemikian ini berikutan keluasan yang dimiliki oleh pentadbiran Daerah Belaga.

“Daerah Belaga mempunyai keluasan yang besar dan perlu dijadikan sebagai bahagian yang juga akan memudahkan pentadbiran

“Kita berharap bahawa cadangan mewujudkan bahagian Belaga itu dapat dijayakan,” katanya.

Beliau berkata demikian selepas menghadiri Taklimat Cadangan Naiktaraf Daerah Belaga kepada Bahagian Belaga bertempat di Pejabat Residen Bintulu, baru-baru ini.

Sehubungan itu katanya, dialog berhubung perkara itu diadakan bagi mengutarakan cadangan persempadanan semula pentadbiran Kapit dengan menaik taraf Daerah Belaga kepada Bahagian Belaga.

“Ini juga akan merangkumi kawasan Tubau dan juga Data Kakus,” katanya.

Dalam program berasingan, Kennedy menghadiri Dialog Bersama Ketua-Ketua Masyarakat dan Tuai-Tuai Rumah (KMKK) di Kawasan Tubau.

Hadir sama ialah Ahli Parlimen Hulu Rajang, Datuk Wilson Ugak Kumbong.

See author's posts


Berlatih dalam norma baharu

GERGASI yang terkenal dengan jolokan ‘The City Boys’ itu turun dengan kesemua pemain di Padang C, Petra Jaya dalam melaksana tanggungjawab mereka.

Penolong Pengurus, Iswandy Ali Hassan memberitahu, semua pemain turun berlatih bersama semalam yang juga hari pertama latihan dengan norma baharu (bersentuhan).

“Pemain turun dengan satu lagi norma baharu ketika sesi latihan, iaitu boleh bersentuhan antara satu sama lain.

“Ia memberi kelegaan kepada kita terutama barisan jurulatih untuk memberi penekanan secara komprehensif terhadap corak latihan,” ujar Iswandy ketika mengulas mengenai perkara itu.

Menurutnya, diharap keistimewaan yang dilalui ini akan dapat membuka lembaran baharu kepada pemain dalam meningkatkan prestasi diri masing-masing.

“Bayangkan…sudah terlalu lama mereka tidak berlatih selain beberapa minggu terpaksa mengharungi latihan tanpa bersentuhan antara satu sama lain.

“Dan kelonggaran yang diberikan untuk boleh bersentuhan ketika latihan memberi peluang memperluaskan skop latihanm,” tambah Iswandy lagi.

Penolong Jurulatih, Ahmad Nurfaizal Patrick Abdullah nyata lega apabila pemain boleh bersentuhan antara satu sama lain.

“Ia memudahkan tugasan kami dalam melaksanakan tanggungjawab membentuk kembali kredibiliti pemain.

“Diharap apa yang dilalui ini dapat membentuk kembali kombinasi pemain ke tahap yang lebih membanggakan,” jelas Nurfaizal. Sambil mengakui norma baharu ini akan membuka ruang kepada mereka yang ingin merancang latihan secara meluas sebagai pentas menilai keupayaan pemain setelah berehat panjang.

See author's posts


Penduduk patuhi PKP

VALENTINE NGUMBANG

PANTU: Pematuhan penduduk terhadap penguatkuasaan Perintah Kawalan Pergerakan Bersyarat (PKPB) di kawasan Pekan Pantu, Pasar Sungai Tenggang dan Pasar Keranggas Gayau (Lachau) kini berada di tahap 94 peratus.

Peratusan berkenaan diperoleh Jabatan Sukarelawan Rakyat Malaysia (RELA) Daerah Sri Aman hasil rondaan dan pemantaun mereka di ketiga-tiga kawasan tersebut semenjak perintah baharu itu dikuatkuasa pada 4 Mei lalu.

Pemangku Pegawai RELA Daerah Sri Aman, Joshua Ijau ketika dihubungi dari ketiga-tiga kawasan tersebut, pihaknya memberi lebih banyak fokus pemantauan dan kawalan di kawasan Pekan Pantu pada masa sekarang.

“Pembukaan Pasar Tamu Majlis Daerah Sri Aman di Pekan Pantu telah menyebabkan kawasan tersebut menjadi tumpuan ramai penduduk terutama sekali dari kawasan ladang berdekatan untuk membeli barangan mentah dan hasil hutan.

“Atas sebab ini fokus pemantauan kami lebih tertumpu di kawasan ini diikuti dengan Pasar Keranggas Gayau (Lachau) dan Pasar Sungai Tenggang dalam tempoh perlaksanaan PKPB ini,” kata beliau.

Joshua turut memberitahu Pasa Keranggas Gayau menjadi fokus pemantauan yang kedua bagi pihak RELA Daerah Sri Aman lerana kawasan ini turut menjadi tumpuan ramai penduduk yang mahu membeli bahan api dan barang keperluan harian di mini pasaraya.

Manakala itu Pasar Sungai Tenggang katanya diletak dijadikan sebagai fokus ketiga disebabkan pembukaan hanya sejumlah kecil kedai runcit hingga menyebabkan penduduk kekurangan pilihan pembelian barangan di situ.

“RELA Daerah Sri Aman akan terus melakukan pemantauan dan kawalan di ketiga-tiga lokasi ini untuk memastikan penduduk terus mematuhi arahan yang terkandung dalam PKPB,” kata beliau lagi.

Joshua turut menambah bahawa penduduk di ketiga-tiga kawasan itu tidak menghadapi masalah untuk mematuhi arahan berkenaan kerana sudah biasa mengharungi norma baharu semenjak bermula PKP pada 18 Mac lepas.

“Bagaimanapun kami amat berharap agar penduduk terus mematuhi arahan kerajaan selain memberi kerjasama terhadap polis dan pihak kami sepanjang berlangsung PKPB kali ini,” kata Joshua.

See author's posts


Sapardi Djoko Damono meninggal dunia

INDONESIA: Sasterawan terkenal Indonesia, Sapardi Djoko Damono meninggal dunia pada jam 9.17 pagi pada Ahad, laporS AFP.Sapardi yang dikenali dengan sajak Hujan Bulan Juni berusia 80 tahun itu dilaporkan menghembuskan nafas terakhir di Hospitel Eka, Tangerang Selatan.Wartawan veteran dan budayawan Indonesia, Goenawan Mohamad antara yang mengucapkan salam perpisahan menerusi Twitternya.Ketua Pengarang Tempo. Arif Zulkifli turut mengucapkan salam perpisahan dan mengenang Sapardi menerusi ciapannya di Twitter.Arif turut berkongsi bait-bait sajak karya Sapardi berjudul Pada Suatu Hari Nanti.Terdahulu, seorang sutradara Komunitas Teater Keliling, Rudolf Puspa, dalam satu ciapan di Twitter menyatakan Sapardi jatuh sakit dan dimasukkan ke unit rawatan rapi (ICU) hospital berkenaan.“Sasterawan Sapardi Djoko Damono masuk ICU di Eka Hospital. Kerja organ (fungsi) tubuh menurun. Mari kita doa kesihatannya,” tulisnya.

Sapardi yang dilahirkan pada 20 Mac 1940 di Solo, Jawa Tengah itu terkenal sebagai seorang penyair besar yang banyak menyumbang karya luar biasa dalam genre puisi.Antara karya beliau yang sangat dikenali ramai terutama khalayak sastera ialah Hujan Bulan Juni dan Sihir Hujan.-AFP

See author's posts


Tidak perlu panik, cuma beri kerjasama

LAWAS: Penduduk tidak perlu panik dengan sekatan yang dilakukan pihak berkuasa.

Sebaliknya sekatan yang dilakukan adalah untuk memastikan arahan kawalan
pergerakan yang dikeluarkan kerajaan dipatuhi.

Pihak polis hanya menjalankan tugas dengan memberi nasihat sebelum tindakan
tegas diambil ke atas mereka yang degil dan ingkar.

Pegawai Polis, Inspektor Idrus Arshad yang mengetuai sekatan jalan di jalan
Trusan Lawas berhadapan Sekolah Menengah Kebangsaan (SMK) Lawas menggesa agar
semua penduduk memberikan kerjasama sepenuhnya.

Beliau bersama beberapa anggota dan pegawai lainnya turut mengadakan
sekatan di beberapa lokasi strategik yang menghubungkan bandar Lawas dengan
laluan dari Sabah dan Brunei.

Setakat ini, pihak polis Lawas tidak berdepan sebarang masalah besar
berhubung perintah larangan daripada penduduk.

Idrus juga menasihatkan rakan media untuk bersama-sama mematuhi garis
panduan keselamatan daripada pihak kementerian kesihatan sewaktu membuat
tinjauan dan liputan berita.

Walaupun
pihak media tidak tertakluk kepada perintah larangan ini, tetapi pergerakan
mereka harus dimaklumkan kepada pihak berkuasa demi keselamatan dalam
menjalankan tugas sepanjang perlaksanaan Perintah Kawalan Pergerakan ini.

See author's posts


93 individu ingkar PKPP, 268 kertas siasatan dibuka

KUALA LUMPUR: Seramai 93 individu ditahan  atas kesalahan ingkar arahan Perintah Kawalan Pergerakan Pemulihan (PKPP), dengan 85 dikompaun, manakala lapan  lagi direman.

Menteri Kanan (Kluster Keselamatan) Datuk Seri Ismail Sabri Yaakob berkata, antara kesalahan dikesan ialah tidak memakai pelitup muka iaitu seramai 33 individu, diikuti 32 individu berkaitan  penjarakan fizikal dan 14 individu bagi aktiviti dalam pub dan kelab malam.

“Bagi premis beroperasi tanpa kebenaran  melibatkan seramai tujuh individu, enam gagal menyediakan peralatan/rekod butiran diri manakala seorang dikesan gagal kemukakan surat kebenaran keluar/masuk kawasan Perintah Kawalan Pergerakan Diperketatkan (PKPD),” katanya dalam satu kenyataan mengenai perkembangan PKPP di sini semalam.

Berhubung berita palsu  Covid-19,  beliau berkata sehingga Jumaat lepas sebanyak 268 kertas siasatan telah dibuka oleh Polis Diraja Malaysia (PDRM) dan Suruhanjaya Komunikasi dan Multimedia Malaysia (SKMM).

Ismail Sabri memaklumkan daripada jumlah itu, sebanyak 131 masih dalam siasatan, manakala 35 kes telah didakwa di mahkamah, 12 diberikan notis amaran, 16 dalam proses perbicaraan dan 19 telah mengaku bersalah.

“Pada masa yang sama, sebanyak 370 penafian dan penjelasan mengenai berita palsu telah diperjelaskan kepada orang ramai oleh Pasukan Respons Pantas (PRP) Kementerian Komunikasi dan Multimedia Malaysia (KKMM) yang ditubuhkan bagi membendung penyebaran berita palsu berkaitan Covid-19,” katanya.

Mengenai Operasi Benteng, Ismail Sabri memaklumkan seramai 65 pendatang asing, tiga tekong dan seorang penyeludup ditahan  ketika cuba menyusup masuk ke dalam negara Jumaat lepas, manakala 14  kenderaan darat turut dirampas dalam operasi itu.

Beliau berkata, 82 sekatan jalan raya dilaksanakan dalam operasi berkenaan,  melibatkan PDRM, Agensi Kawalan Sempadan Malaysia (AKSEM) dan Angkatan Tentera Malaysia (ATM).

Sementara itu, beliau berkata  sejak 24 Julai hingga Jumaat lepas seramai 30,717 individu telah pulang ke tanah air melalui pintu masuk sempadan antarabangsa dan kesemua mereka ditempatkan di 70  hotel serta lapan premis lain termasuk Institut Latihan Awam (ILA) serta Institusi Pengajian Swasta.

Jelasnya, daripada jumlah itu, seramai 9,753 individu sedang menjalani proses kuarantin wajib manakala 71 individu  dihantar ke hospital untuk rawatan dan seramai 20,893 individu telah  dibenarkan pulang. – Bernama

See author's posts


Bangunkan koridor lateks negara di Pantai Timur

KUALA LUMPUR: Lembaga Getah Malaysia (LGM) berhasrat untuk meningkatkan pengeluaran lateks atau susu getah dengan membangunkan kawasan baharu koridor lateks negara di bahagian Pantai Timur Semenanjung.

Pengerusi LGM, Datuk Ahmad Nazlan Idris berkata, industri ini perlu beralih ke kawasan baharu seperti Pahang, Kelantan dan Terengganu berbanding kawasan tumpuan sebelum ini di Johor, Selangor dan Perak.

“Pada pandangan LGM, Pantai Timur Semenanjung sesuai sebagai kawasan baharu koridor lateks negara.

“(Jika dilihat), Malaysia mengeluarkan 45,000 tan lateks atau hanya 10 peratus daripada keperluan yang sebaliknya boleh mencapai sehingga 450,000 tan,” katanya pada program Ruang Bicara di Bernama TV, semalam.

Selain itu, Ahmad Nazlan berkata LGM juga merancang untuk mengalihkan tumpuan penoreh getah kepada lateks yang mempunyai nilai serta mendapat permintaan lebih tinggi di peringkat dunia berbanding getah sekerap yang diusahakan mereka.

Namun, katanya, pada masa sama LGM turut menyedari bahawa penoreh akan menghadapi kesukaran dalam merealisasikan rancangan itu berikutan kekangan dari segi infrastruktur.

“LGM akan melihat semula bagaimana untuk membantu para penoreh supaya kekangan bagi pengeluaran lateks itu dapat dikurangkan.

“Usaha memberi tumpuan terhadap pengeluaran lateks dan bukannya getah ‘cup lump’ (sekerap) dapat membolehkan pekebun kecil secara langsung menikmati kenaikan permintaan produk getah dan seterusnya menangani masalah kemiskinan dalam sektor peladangan getah,” katanya.

Sementara itu, Ketua Pengarah LGM Datuk Dr Zairossani Mohd Nor berkata pada separuh pertama tahun ini, nilai eksport industri getah meningkat kepada RM17.8 bilion berbanding RM15 bilion bagi tempoh sama tahun lepas.

Malah, walaupun dilanda pandemik Covid-19, industri getah negara secara keseluruhannya telah meningkat berikutan permintaan ketara terhadap sarung tangan getah, katanya.

“Eksport sarung tangan getah bagi tempoh Januari-Jun 2020 telah meningkat 40 peratus kepada RM12 bilion berbanding tempoh sama tahun lepas,” katanya.- Bernama

See author's posts


Ancaman letusan gunung berapi, ribuan penduduk Filipina dipindahkan

MANILA: Pihak berkuasa Filipina pada Jumaat mula memindahkan kira-kira 10,000 penduduk yang tinggal berhampiran gunung berapi paling aktif di negara itu, di tengah-tengah ancaman letusan, lapor Agensi Berita Jerman (dpa).

Gunung Berapi Mayon di wilayah timur Albay, yang terkenal dengan bentuk kon yang sempurna, menghasilkan arus ketumpatan piroklastik atau aliran panas abu dan serpihan berikutan kubah lahar di puncak runtuh, menurut Institut Vulkanologi dan Seismologi Filipina (Phivolcs) .

“Cahaya kawah cerah dan batuan pijar pada dari aliran lahar baharu di puncak Gunung Berapi Mayon juga diperhatikan malam tadi,” menurut institut itu dalam satu kenyataan, hari ini.

Mayon diletakkan pada tahap amaran ketiga tertinggi, bermakna ia kini berada dalam tahap pergolakan agak tinggi ketika magma pada kawah dan letusan berbahaya mungkin berlaku dalam beberapa minggu atau bahkan beberapa hari.

Menurut pejabat penerangan wilayah Albay, kira-kira 2,400 keluarga atau 10,000 penduduk perlu mengosongkan zon bahaya.

“Seboleh-bolehnya, saya mahu mengekalkan rekod sifar mangsa di wilayah kita, jadi… saya harap kita akan dapat memindahkan mereka ke tempat yang lebih selamat,” kata Gabenor Albay Edcel Greco Lagman semasa mesyuarat tergempar, semalam. – Bernama-dpa

See author's posts


‘Thermal gun’ tidak berbahaya kepada manusia

BRUNEI DARUSSALAM: Kementerian Kesihatan Brunei menyangkal maklumat yang tular di media sosial negara itu mendakwa ‘thermal gun‘ atau alat pengimbas suhu badan menghasilkan radiasi berbahaya kepada manusia.Alat yang turut dikenali sebagai jangka suhu infra merah tanpa sentuhan itu kini banyak digunakan dalam usaha membendung penularan Covid-19.Pihak kementerian menegaskan, alat menggunakan teknologi infra merah itu selamat digunakan dan tiada bukti saintifik menunjukkan ia membahayakan otak atau boleh merosakkan mata.Ahli radiologi di Jabatan Radiologi Hospital Raja Isteri Pengiran Anak Saleha, Dr Nor Lenny Abdullah, menjelaskan jangka suhu infra merah yang diguna bagi pemeriksaan suhu di hospital, kedai, sekolah dan tempat lain adalah selamat.“Radiasi infra merah adalah sebahagian radiasi elektromagnet, sama seperti gelombang radio, cahaya yang kelihatan, X-ray, gamma dan lain-lain, hanya sifat serta kesannya berbeza,” ujarnya.Beliau turut memberitahu, terdapat dua jenis radiasi iaitu radiasi tidak mengionkan, yang hanya menyebabkan sedikit kesan panas tetapi tidak cukup untuk mengakibatkan kerosakan jangka panjang terhadap tisu dan imbasan X-ray.Justeru, orang awam tidak patut panik dengan mesej yang tular itu kerana jangka suhu infra merah atau ‘thermal gun’ tidak menghasilkan radiasi seperti mesin X-ray dan selamat digunakan.-AFP

See author's posts


Bukti kejayaan ekspo permainan maya baharu di Asia Tenggara

KUALA LUMPUR: Acara industri permainan video terulung, LEVEL UP KL bagi sesi awam secara maya sepenuhnya anjuran Perbadanan Ekonomi Digital Malaysia (MDEC) yang berlangsung selama dua hari, menghubungkan perniagaan, penerbit permainan dan pemain ekosistem.

Di bawah siri LEVEL UP, LEVEL UP PLAY-ONE ialah festival permainan yang terbuka kepada orang ramai, manakala LEVEL UP SPACEBAR pula memberi tumpuan kepada aspek perniagaan dalam ekosistem itu.

Naib Presiden Kandungan Kreatif Digital MDEC, Hasnul Hadi Samsudin berkata, LEVEL UP telah menerima 3.8 juta tontonan, menarik minat 139,935 penonton unik di Facebook dan menghasilkan 22 sesi penstriman membabitkan permainan dan kandungan berkaitan industri.

Beliau berkata kepelbagaian penceramah, rakan dan peserta yang menyertai acara itu telah memberi kelebihan untuk LEVEL UP KL mengatur semula dan memperluaskan acara itu susulan pandemik yang berlaku.

“Walaupun masih berpegang kepada tema membawa komuniti permainan digital untuk bersama-sama meneroka, membangunkan dan memperkasa sukan dan industri e-sukan di Malaysia, saya berpendapat, pada tahun ini, kita telah pergi lebih jauh daripada itu,” katanya dalam kenyataan semalam.

LEVEL UP KL menampilkan pelbagai pameran permainan, panel perbincangan dan aktiviti-aktiviti berasaskan webinar yang membawakan 16 penceramah dari seluruh Asia Tenggara.

Sementara itu, diiktiraf sebagai acara maya kali pertama bagi ekosistem permainan video di Malaysia, LEVEL UP PLAY-ONE ialah gabungan unik webinar dan ceramah, pertandingan dan sesi penstriman.

Ia mengumpulkan wakil pelbagai bidang dalam industri permainan antaranya pemaju permainan, penstrim kandungan dan pengendali e-sukan untuk berkongsi pengetahuan mereka mengenai pelbagai peluang dan cabaran yang dihadapi ketika pandemik COVID-19 yang masih berlarutan ini.

Kesemuanya dirancang khas untuk mempamerkan dan berkongsi mengenai permainan dan ekosistem e-sukan di seluruh negara dan merangkumi enam negara, selain turut menerima kehadiran dari Rusia dan Poland.

Sementara itu, LEVEL UP SPACEBAR yang bertujuan memperluas keupayaan kerjasama bagi industri permainan dan e-sukan di Malaysia dan Asia Tenggara, berlangsung mulai semalam.

Ia mengalu-alukan kehadiran pelbagai perniagaan melibatkan industri permainan video dan e-sukan, pelabur, pendidik dan pelajar, pemaju permainan dan penerbit permainan untuk bertemu dan berkomunikasi antara satu sama lain.

Penggiat perniagaan dan ekosistem pula dapat mempelajari bagaimana industri menangani isu-isu hangat antaranya usaha berterusan untuk meningkatkan kesedaran mengenai salah faham terhadap e-sukan dan mengklasifikasikan ketagihan permainan dengan baik dan menangani isu jantina yang berat sebelah.

Selain itu, acara berkenaan juga membawakan perbincangan persepsi yang lebih luas mengenai permainan yang kini dilihat sebagai penyumbang ekonomi dan menghasilkan pekerjaan.

Menerusi LEVEL UP dan pelbagai inisiatif yang lain, MDEC berharap untuk mengembangkan lagi pasaran permainan digital di Malaysia yang kini beroperasi dalam saiz pasaran melibatkan kira-kira RM3 bilion.

“Ketika ini, perolehan disumbangkan terutamanya oleh permainan telefon pintar, diikuti segmen permainan konsol yang berkembang pantas.

“Pemain wanita juga kini menjadi komuniti yang penting di seluruh rantau ini dengan Malaysia mempunyai bahagian tertinggi bagi pemain wanita berusia 10 hingga 20 tahun dan berjaya mengubah naratif industri yang didominasi lelaki,” kata MDEC, memetik ‘Mobile Games Whitebook’ oleh NewZoo.

MDEC ialah agensi di bawah bidang kuasa Kementerian Komunikasi dan Multimedia yang beperanan menerajui ekonomi digital Malaysia pada masa depan. – Bernama

See author's posts


Laluan seksyen Bukit Begunan siap

SRI AMAN: Kerja pembinaan dan penyenggaraan jalan sedia ada di seksyen Bukit Begunan WPC04 (Simpang Pantu-Skrang) Lebuhraya Pan Borneo Sarawak yang bermula beberapa hari lepas kini telah siap.

Jabatan Penerangan (JaPen) Daerah Sri Aman melaporkan jalan itu adalah jalan sedia ada yang disenggara oleh pihak kontraktor dengan jalan baharunya pula masih dalam proses pembinaan (lihat gambar).

“Memandangkan musim perayaan Aidilfitri kian menjelang, maka jumlah trafik yang menggunakan Lebuhraya Pan Borneo dijangka meningkat.

“Berikutan itu, pengguna kenderaan dinasihat agar mematuhi arahan had laju dan jangan melakukan pusingan U di persimpangan pusingan P untuk mengelak berlaku kejadian tidak diingini,” katanya.

Beliau berkata, tindakan pengguna kenderaan melakukan pusingan U di persimpangan pusingan P bukan sahaja membahayakan diri sendiri malah boleh menyebabkan musibah kepada mereka yang tidak berdosa.

“Bagaimanapun adalah amat penting pengguna kenderaan merancang perjalanan masing-masing terlebih dahulu menjelang Aidilfitri dan mematuhi peraturan trafik yang ditetapkan,” katanya.

Oleh VALENTINE NGUMBANG

See author's posts


Lelaki maut kereta terbabas sendiri

SARIKEI: Seorang lelaki berusia 30 tahun maut selepas kereta jenis Toyoto Vios yang dipandunya hilang kawalan dan terbabas ke kiri jalan lalu masuk ke dalam parit sebelah kiri jalan.

Ketua Polis Daerah (KPD) Sarikei, Superitendan Awang Arfian Awang Bujang ketika dihubungi Utusan Sarawak malam kelmarin mengesahkan menerima laporan kejadian kemalangan maut tersebut.

“Mangsa dikenalpasti sebagai Loh Ngie Ying, seorang peniaga dan berasal dari Jalan Tanah Mas, Bintangor.

“Kemalangan kendiri tersebut berlaku sekitar jam 4.30 petang di KM 4, Jalan Sungai Pasi,” katanya.

Jelasnya, kemalangan menyebabkan mangsa mengalami kecederaan di muka dan kepala.

“Kereta mangsa remuk diseluruh bahagian akibat kemalangan.

“Berdasarkan pemerhatian pihak polis di kawasan kemalangan, pemukaan jalan kering, rata dan tidak hujan. Selain itu, tiada kamera litar tertutup (CCTV) di lokasi kemalangan.

“Kemalangan berlaku apabila mangsa yang memandu bersendirian datang dari arah pekan Bintangor menghala ke bandar Sarikei telah dipercayai hilang kawalan dan terbabas ke kiri jalan lalu masuk ke parit sebelah kiri jalan,” ujarnya.

Katanya, akibat kemalangan tersebut, mangsa meninggal di lokasi kemalangan.

“Kes disiasat di bawah Seksyen 41(1) APJ 1987 bagi mengenalpasti punca sebenar kemalangan,” katanya lagi.

Sementara itu, menurut Ketua Balai Bomba dan Penyelamat (BBP) Sarikei, PPgB Mahmudin Narudin, pihaknya menerima panggilan dari pihak polis untuk bantuan menyelamat mangsa.

“Setibanya pasukan bomba di lokasi, kereta mangsa telah ditarik ke tebing parit oleh penunda kereta. Didapati mangsa tiada di dalam kereta dan pasukan bomba terus membuat pencarian mangsa di dasar air dan sekitar kawasan kemalangan.

“Pasukan bomba membuat pencarian di dasar air dengan menggunakan tali.

“Mangsa berjaya dijumpai di dasar parit dan telah disahkan meninggal dunia oleh pihak Kementerian Kesihatan Malaysia (KKM) yang berada di lokasi kemalangan,” jelasnya.

Tambahnya, mayat mangsa diserahkan kepada pihak polis untuk tindakan selanjutnya.

Oleh Earl Anek

See author's posts


UPSR dimansuhkan, PT3 2021 batal

KUALA LUMPUR: Ujian Pencapaian Sekolah Rendah (UPSR) dimansuhkan sepenuhnya mulai tahun ini, kata Menteri Kanan (Pendidikan) Datuk Dr Radzi Jidin.

Beliau turut memaklumkan Pentaksiran Tingkatan Tiga (PT3) bagi tahun ini dibatalkan.

Radzi mengumumkan perkara itu menerusi sidang media khas di sini semalam.

“Selaras dengan pemansuhan UPSR, Pentaksiran Alternatif Sekolah Rendah (PASR) bagi murid berkeperluan khas masalah pembelajaran juga dimansuhkan,” katanya.

Beliau berkata, dengan pemansuhan UPSR, kaedah pentaksiran murid Tahun 6 akan diberi tumpuan pada pemerkasaan Pentaksiran Berasaskan Sekolah (PBS) mulai tahun ini dan kemasukan ke asrama untuk  2022, akan berdasarkan Pentaksiran Kemasukan Sekolah Khusus (PKSK).

Menjelas lanjut, Radzi berkata keputusan pemansuhan UPSR itu dibuat setelah mendapat pandangan dan input menerusi pelbagai proses libat urus melibatkan lebih 1,700 peserta terdiri daripada guru, ibu bapa, murid serta kesatuan dan persatuan seluruh negara dalam pelbagai sesi yang diadakan.

Beliau berkata, antara pandangan diperoleh dari sesi libat urus berkenaan daripada guru ialah apabila mereka terpaksa menghabiskan banyak masa di sekolah bagi memberi tumpuan untuk cuba menghabiskan sukatan pelajaran secepat mungkin bagi membolehkan latih tubi UPSR dapat dijalankan.

Malah katanya, ada guru-guru menceritakan bagaimana mereka terpaksa ‘mencuri’ masa mata pelajaran lain yang tiada peperiksaan khusus bagi membolehkan tumpuan diberi untuk murid-murid membuat persiapan UPSR, sekali gus mengurangkan ruang untuk guru menggunakan kreativiti dalam menyampaikan pengajaran di sekolah.

Ibu bapa pula, kata beliau, ada yang berkongsi bagaimana tumpuan kepada UPSR yang dianggap sebagai peperiksaan penting itu telah menyebabkan anak-anak mereka mendapat ruang terhad terhadap aspek lain dalam pendidikan memandangkan ada yang mula dihantar ke kelas tuisyen seawal Tahun 1.

Radzi berkata, menerusi pertemuan dengan murid-murid, kebanyakan mereka melihat UPSR sebagai komponen untuk ke Sekolah Berasrama Penuh (SBP), namun ketika PKSK dilaksanakan tahun lepas untuk kemasukan ke SBP atau sekolah khusus, hanya satu per empat daripada keseluruhan murid Tahun 6 2020 menduduki peperiksaan itu.

“Jadi kita lihat bahawa sekiranya diberi pilihan tidak semua murid yang ingin menduduki peperiksaan khusus untuk ke asrama penuh,” katanya dan menambah, murid juga menghadapi tekanan menghadiri pelbagai kelas selepas waktu sekolah.

UPSR mula diperkenalkan pada 1988 dengan tujuan asas pada ketika itu adalah 4M iaitu Membaca, Menulis, Mengira dan Menaakul.

Mengenai PT3, beliau menjelaskan, asas utama dipertimbangkan untuk membatalkan peperiksaan itu tahun ini adalah setelah mengambil kira masa pelajar untuk membuat persediaan khususnya secara bersemuka di sekolah berikutan penularan Covid-19.

Sehubungan itu, beliau berkata kaedah pentaksiran bagi peperiksaan itu untuk tahun ini adalah sama seperti tahun lepas iatu menerusi PBS yang turut merangkumi komponen Pentaksiran Bilik Darjah (PBD), Pentaksiran Aktiviti Jasmani, Sukan dan Kokurikulum (PAJSK) dan Pentaksiran Psikokemterik (PPsi).

“PT3 dibatalkan tahun ini namun pentaksiran ini kekal dalam sistem pentaksiran kebangsaan dan ini berbeza dengan UPSR yang dimansuhkan sepenuhnya mulai 2021,” katanya. – Bernama

See author's posts


Sabah berpotensi besar tarik pelaburan

KOTA KINABALU: Sabah mempunyai potensi yang amat besar untuk menarik pelaburan dari dalam dan luar negara berikutan kedudukannya yang strategik di rantau ini, selain mempunyai kekayaan sumber asli, kata Perdana Menteri Tan Sri Muhyiddin Yassin.

Beliau berkata ini dapat dibuktikan antara lain dengan Pelabuhan Kontena Teluk Sepanggar di Kawasan Pertumbuhan ASEAN Timur-Brunei-Indonesia-Malaysia (BIMP-EAGA) yang berpotensi menarik pelaburan asing bagi meningkatkan peluang pekerjaan dan taraf sosio-ekonomi rakyat di Sabah.

“Saya difahamkan jumlah perdagangan di Sabah pada tahun 2020 mencecah sebanyak RM79.5 bilion iaitu nilai eksport sebanyak RM41.4 bilion dan import sebanyak RM38.1 bilion.

“Kelulusan pelaburan dalam sektor pengilangan oleh Lembaga Pembangunan Pelaburan Malaysia (MIDA) untuk Sabah pada 2020 ialah sebanyak RM11.95 bilion bagi melaksanakan 15 projek,” katanya ketika merasmikan Sesi Balai Rakyat Wawasan Kemakmuran Bersama 2030, di sini, semalam.

Sehubungan itu, Muhyiddin berkata kerajaan menerusi Kementerian Perdagangan Antarabangsa dan Industri (MITI) akan terus bekerjasama erat dengan kerajaan Sabah demi memastikan ekosistem yang lengkap untuk menyokong pembangunan industri seperti perkilangan dan pembuatan.

Pada masa sama, katanya Sabah turut berpotensi dalam pembangunan industri aeroangkasa selari dengan Pelan Tindakan Industri Aeroangkasa Malaysia 2030.

“Sebagai contoh, Pejabat Penyelaras Industri Aeroangkasa Kebangsaan (NAICO) telah mencadangkan Kota Kinabalu sebagai kluster aeroangkasa dalam Rancangan Malaysia Ke-12 (RMK12).

“Pelaburan ini mampu mewujudkan lebih 1,500 peluang pekerjaan untuk rakyat Sabah selain memberi impak positif kepada sektor lain di Sabah susulan peningkatan rantaian pelaburan,” katanya.

See author's posts


‘BUAH TANGAN’ RM42 JUTA

PULAU BRUIT: Seluruh  kawasan pulau  yang terpencil ini akan dihubungi oleh jalan raya  dalam masa terdekat, kata Ketua Menteri Datuk Patinggi Tan Sri Abang Johari Tun Openg.

Setelah dapat dihubungi menggunakan jalan raya katanya, ia secara tidak langsung akan menggiatkan lagi pelbagai aktiviti sosioekonomi penduduk di Pulau Bruit dan kawasan sekitarnya.

“Untuk tujuan itu kita akan  menaik taraf jalan-jalan ladang sedia ada supaya seluruh Pulau Bruit akan dihubungi  dengan jalan raya.  Dan bagi beberapa buah jambatan kecil-kecil di sini juga perlu dinaik taraf. Dan untuk itu saya meluluskan dana RM20 juta pada hari ini,” ujarnya.

Dan sebagaimana kita sedia maklum, tambah beliau, dengan siapnya Jambatan Batang Lassa dan Jambatan Batang Paloh Pulau Bruit akan dihubungi dengan tanah besar Daro dan Tanjung Manis.

“Justeru dengan siapnya Jambatan Batang Paloh dan Batang Lassa Pulau Bruit ini akan bersambung dengan tanah besar. Kerajaan Sarawak telah memperuntukan dana yang cukup besar untuk pembinaan jambatan-jambatan ini,” katanya.

Selain itu, Johari juga menyatakan bekalan air di kawasan berkenaan juga akan diatasi sepenuhnya dalam masa empat ke lima tahun akan datang.

“Jambatan yang menelan kos yang tinggi ini adalah sangat istimewa kerana apabila siap kelak ia akan juga dijadikan sebagai pembawa atau tempat meletakkan paip air dari Tanjung Manis yang mempunyai sumber air dari Sibu dan terus ke Pulau Bruit. Dengan  grid air itu, masalah air di Bruit akan diatasi sepenuhnya  dalam masa empat atau lima tahun ini,” katanya.

Dan itu semua katanya, adalah berkat keupayaan Kerajaan Sarawak untuk menambahkan sumber pendapatan melalui cukai jualan terhadap minyak dan gas.

“Jambatan-jambatan ini menelankan kos berbilion ringgit, dan kita amat bersyukur kerana Kerajaan Sarawak mempunyai hasil tambahan melalui cukai jualan terhadap minyak dan gas yang menyaksikan dalam masa tiga tahun kita sudah memperolehi RM7 bilion,” katanya lagi.

Beliau berkata demikian ketika berucap pada Majlis Pemimping Bersama Masyarakat Pulau Bruit yang berlangsung di sini pada Khamis (2 Disember).

Selain untuk membaiki jambatan-jambatan kecil di Pulau Bruit, pada majlis itu Johari juga meluluskan RM22 juta untuk tujuan aktiviti dan projek pertanian seperti pembinaan ban atau benteng.

“Bererti buah tangan saya pada hari ini adalah sejumlah RM42 juta (20 untuk jambatan-jambatan kecil dan RM22 juta juga untuk aktiviti pertanian-membina ban dan benteng). Ini semua bukan kerana pilihan raya akan tetapi ia memang sudah dirancang sebelum ini. Justeru, saya amat bersyukur kerana dapat bersama masyarakat di sini pada hari ini. Dan tambah RM6 juta lagi untuk pembinaan Masjid di Pulau Bruit,” tambahnya.

Diadakan di Dewan KampungTekajong, juga hadir ialah Menteri  Muda Pembangunan Bandar, Pentadbiran Tanah dan Alam Sekitar,  Datu Len Talif Salleh, Menteri Muda Hal Ehwal Korporat dan Unit Komunikasi Awam Sarawak(UKAS) Datuk Abdullah Saidol, Timbalan Setiausaha  Kerajaan Negeri(Transformasi Sosio Ekonomi) Dato Sri Mohamad Abu Bakar Marzuki,  Ahli Parlimen Rejang Yusuf Abdul Wahab dan  Residen Bahagian Mukah, Hamdiah Bakir.

Oleh HENRY B. SIYU

See author's posts


Abang Jo terima kunjungan Vanu Gopala Menon

KUCHING: Ketua Menteri, Datuk Patinggi Abang Johari Tun Openg menerima kunjungan hormat secara maya daripada Pesuruhjaya Tinggi Singapura ke Malaysia, Tuan Yang Terutama Vanu Gopala Menon, pagi semalam.

Dalam perbincangan secara maya selama setengah jam tersebut, mereka telah berbincang mengenai perkara termasuk program vaksinasi di Sarawak, kerjasama antara Sarawak dan Singapura, perihal ekonomi, khusus pelan pasca Covid-19 dan isu semasa.

Kerajaan Sarawak dan Singapura telah menjalinkan kerjasama perdagangan dengan Singapura melalui pembukaan Pejabat Perdagangan dan Pelancongan Sarawak (STATOS) di Singapura pada tahun 2019.

Ia merupakan inisiatif dan langkah untuk membuka pasaran produk dari Sarawak untuk dipasarkan di Singapura, terutamanya hasil pertanian dan mengembangkan potensi pelancongan negeri ini.

See author's posts


Lima pemilik gerai berkunci MDSA langgar SOP

SIMANGGANG: Lima pemilik Gerai Berkunci Majlis Daerah Sri Aman (MDSA) berdekatan dengan pasar tamu lama dalam bandar ini didapati telah melanggar pematuhan prosedur operasi standard (SOP) bagi Perintah Kawalan Pergerakan Pemulihan (PKPP) menerusi operasi pemantauan yang dilakukan pasukan Petugas Khas Sri Aman pada Khamis lepas.

Pegawai Pertahanan Awam Malaysia (APM) Daerah Sri Aman, Kapten (PA) Siti Huzaimah Ibrahim berkata perbuatan melanggar SOP yang telah ditetapkan itu dilakukan oleh pemilik gerai nombor 5, 15, 18, 19 dan 20 di kawasan tersebut.

“Kelima-lima pemilik Gerai Berkunci MDSA berkenaan didapati tidak menyediakan buku catatan kehadiran pelanggan dan alat untuk memeriksa suhu badan seperti yang dikehendaki oleh SOP sehingga diberi amaran oleh pihak polis berhubung kesalahan itu.

“Justeru kami berharap agar pemilik premis ini bertindak mematuhi SOP mulai sekarang jika tidak mahu dikenakan tindakan undang-undang kelak,”katanya

Selain mengadakan pemeriksaan terhadap Gerai Berkunci MDSA, pasukan petugas khas itu kata beliau turut bertindak memantau pematuhan SOP PKPP terhadap 19 premis perniagaan lain terdapat di sekitar bandar ini.

“Kesemua 19 premis berkenaan didapati kekal mematuhi SOP PKPP menerusi operasi pemantauan yang telah dilakukan oleh Pasukan Pertugas Khas Sri Aman sepanjang Khamis lepas.

“Tiada insiden berlaku sepanjang berlangsungnya operasi ini dengan pemilik premis, pekerja dan orang ramai terus diberi dinasihat untuk mematuhi SOP demi memastikan Sri Aman kekal sebagai zon hijau pandemik COVID-19 dari masa ke semasa,”katanya.

Terdahulu operasi ini turut disertai dua anggota Pasukan Polis Diraja Malaysia, dua anggota Angkatan Tentera Malaysia, dua anggota APM, tiga anggota Penguatkuasa Majlis Daerah Sri Aman dan dua anggota Ikatan Relawan Rakyat Malaysia.

Oleh Valentine Ngumbang

See author's posts


Bantuan diterbangkan ke Mulu

JIKU JUGUONG

MARUDI : Sebanyak 65 pek seberat 975 kilogram bantuan bekalan makanan dihantar ke daerah kecil Mulu menggunakan perkhidmatan penerbangan helikopter bomba semalam.

Menurut sumber daripada jawatankuasa bencana daerah Marudi ketika dihubungi menyatakan bantuan tersebut dihantar kepada 65 Ketua Isi Rumah (KIR) adalah bantuan tambahan kepada KIR yang tercicir sebelum ini.

Sementara itu Pegawai Bomba Zon Miri, PgKB1 Law Poh Kiong dalam kenyataannya, misi pengtantaran bekalan makanan kepada penduduk di Mulu yang terjejas semasa Perintah Kawalan Pergerakan (PKP) fasa ke-3 di daerah kecil Mulu.

Seramai enam orang anggota bomba dari pangkalan operasi udara Miri terlibat dalam operasi penghantaran bantuan tersebut.

Manakala lapan orang dari pasukan bomba dari Balai Bomba dan Penyelamat Marudi terlibat membantu dalam misi berkenaan diketuai Ketua Balai, PPgB Maureen Sim Ah Lian.

Bekalan makanan berkenaan dihantar menggunakan dua penerbangan iaitu penerbangan pertama mengangkut 30 pek seberat 350 kilogram sementara penghantaran kedua  mengangkut 35 pek seberat 525 kilogram.

Bahan makanan dalam pek tersebut ialah 1 pek beras (10kg), gula (2kg), minyak masak (2 kg) dan mee segera (10 bungkus).

See author's posts


Projek jambatan bakal siap 2025

KUCHING: Kesemua projek jambatan di Sarawak dijangka siap menjelang 2025.

Ketua Menteri Datuk Patinggi Abang Johari Tun Openg berkata,ia termasuk projek Batang Lupar yang telah dipersetujui oleh Tok Nan (Adenan) dan Perdana Menteri sebelumnya,Datuk Seri Najib Tun Razak.

“Kita telah memutuskan untuk meneruskan cadangan pembinaan jambatan di semua sungai termasuk Batang Lupar.

“Jambatan Batang Lupar yang dicadangkan seharusnya dibiayai 50-50 oleh kedua-dua Kerajaan Persekutuan dan negeri,tetapi ketika Pakatan Harapanmengambil alih pemerintahan,mereka menarik dana,”katanya pada sidang media selepas merasmikan Majlis Pecah Tanah Bagi Projek Rakyat Dewan Komuniti/Sukan di Jalan Stephen Yong, Batu Kawa,semalam.

Tambahnya, dana telah diperuntukkan untuk pembinaan jambatan Batang Lupar dan upacara pecah tanah akan diadakan tidak lama lagi.

“Kita perlu masa sekitar empat tahun untuk menyiapkan jambatan Batang Lupar kerana ini adalah yang terpanjang,iaitu sekitar tujuh kilometer.

“Jambatan terpanjang kedua adalah jambatan di Batang Lassa, yang kini dalam pembinaan,”ujarnya.

Katanya, jumlah kos semua projek jambatan mega di Sarawak yang dibiayai oleh Kerajaan Gabungan Parti Sarawak (GPS) adalah sekitar RM5 bilion.

Jelasnya lagi, Kerajaan Sarawak akan membina jambatan untuk menggantikan semua perkhidmatan feri yang kini menghubungkan jalan raya utama di Sarawak.

Oleh NUR AIN OTSMAN

See author's posts


Larangan ibadah Umrah ditarik balik

ISTANBUL/ANKARA: Mulai awal Oktober Arab Saudi akan menarik balik larangan perjalanan secara beransur-ansur bagi membolehkan ibadah Umrah dilaksanakan, lapor Agensi Anadolu.

Menurut agensi berita rasmi Arab Saudi pada Rabu, keputusan untuk membenarkan kembali ibadah Umrah itu dibuat selepas hampir enam bulan larangan dikenakan berikutan penularan wabak Covid-19.

Mulai 4 Oktober, Arab Saudi dan penduduk asing dibenarkan menunaikan Umrah dengan kapasiti 30 peratus atau 6,000 jemaah sehari, lapor Agensi Berita Arab Saudi (SPA ) memetik sumber di Kementerian Dalam Negeri.

Sementara itu bermula 18 Oktober, seramai 15,000 jemaah sehari boleh mengerjakan Umrah dan menunaikan solat di Masjid Nabawi di Madinah.

Agensi itu mengatakan kebenaran untuk jemaah antarabangsa pula akan bermula pada 1 November.

Mulai 1 November depan juga Masjidil Haram dan Masjid Nabawi akan dibuka pada kapasiti penuh dengan melaksanakan langkah-langkah pencegahan Covid-19.

“Sumber rasmi di Kementerian Dalam Negeri menegaskan langkah itu diambil dengan memastikan aspek pencegahan dan penjarakan sosial dipenuhi untuk keselamatan semua,” kata SPA di Twitternya.

Berikutan pandemik itu, jemaah Haji tahun ini terhad kepada mereka yang tinggal di Arab Saudi dan jemaah dari luar negara tidak dibenarkan.

Virus Covid-19 sudah merebak ke 188 negara dan wilayah sejak pertama kali muncul di Wuhan, China pada Disember, dengan Amerika Syarikat, India dan Brazil antara negara paling teruk terjejas.

Lebih 31.45 juta kes dilaporkan di seluruh dunia. Angka korban melebihi 967,300, sementara 21.58 juta orang pulih, menurut data Johns Hopkins University.-Bernama

See author's posts


PM Muhyiddin lancar Aku Janji GRS

KOTA KINABALU: Perdana Menteri Tan Sri Muhyiddin Yassin semalam melancarkan  Aku Janji Gabungan Rakyat Sabah  (GRS)  untuk  rakyat negeri ini bagi pilihan raya negeri  ini.

Beliau berkata, Aku Janji itu berpaksikan hak Sabah, kepimpinan berintegriti, Wawasan Kemakmuran Bersama dan perpaduan rakyat Sabah.

Menurutnya, Aku Janji itu akan dilaksanakan sekiranya gabungan itu terdiri daripada Perikatan Nasional (PN), Barisan Nasional (BN) dan Parti Bersatu Sabah (PBS) diberi kepercayaan untuk menerajui kerajaan negeri pada pilihan raya 26 September ini.

Katanya, Aku Janji itu perlu dilaksanakan demi pembangunan, kemajuan dan kehidupan lebih baik buat rakyat Sabah, selain sebuah komitmen menyeluruh semua parti dalam gabungan itu untuk terus memberikan perkhidmatan terbaik buat rakyat  Negeri di Bawah  Bayu itu.

“Kenapa salinan Aku Janji diserah kepada saya selaku Perdana Menteri ialah kerana antara perkara tersenarai (dalam Aku Janji) ada hubung kait dengan urusan kerajaan persekutuan, sebahagian yang lain urusan kerajaan negeri…(Aku Janji ini) tawaran baharu jauh lebih baik daripada Warisan untuk rakyat Sabah.

“Ini suatu yang harus kita lakukan disebabkan antara lain Sabah miliki rakyat ramai yang sebahagian besarnya perlukan pembangunan dan kemajuan.

“Rakyat Sabah seperti negeri lain masih perlukan pembelaan dan sokongan pelbagai peringkat kerajaan di negeri dan persekutuan,” kata Muhyiddin, yang juga Pengerusi PN, ketika melancarkan Aku Janji  GRS di sebuah hotel, di sini semalam.

Turut hadir Setiausaha Agung BN Tan Sri Annuar Musa, Timbalan Presiden PBS Datuk Radin Maleh, Presiden Parti Maju Sabah (SAPP) Datuk Yong Teck Lee, Presiden STAR Datuk Dr Jeffrey Kitingan, Setiausaha Agung PAS Datuk Takiyuddin Hassan, Pengerusi BN Sabah Datuk Seri Bung Moktar Radin dan Pengerusi PN Sabah Datuk Hajiji Noor.

Muhyiddin berkata, Aku Janji itu merupakan sebuah komitmen  total daripada parti dalam gabungan GRS bagi mengangkat hidup rakyat ke tahap lebih tinggi terutama dalam menghadapi situasi sukar yang dibawa pandemik Covid-19.

Beliau berkata, Covid-19 membawa bencana yang begitu besar buat dunia  dengan Sabah tidak terkecuali dan kesannya rakyat negeri ini sudah menjadi miskin akibat kelembapan sektor ekonomi, justeru sebuah komitmen besar diperlukan bagi mengatasi masalah itu.

“Komitmen  kita bukan biasa, ini sebuah komitmen  luar biasa daripada kita bagi membantu rakyat menghadapi  situasi sukar yang tidak pernah dihadapi (rakyat).

“Bila semua parti ini mendukung perjuangan sama, percayalah kepada kami yang akan membentuk sebuah kerajaan yang prihatin buat rakyat Sabah. Kami bukan kerajaan lalu, janji tidak ditunai, kerajaan kawan saya (kerajaan negeri Sabah) bantuan Covid-19 sampai hari ini tidak sampai,” katanya.

Sementara itu empat paksi yang terkandung dalam Aku Janji itu ialah Hak Sabah yang mengariskan tiga perkara termasuk memelihara dan terus memperjuangkan hak-hak negeri Sabah berlandaskan Perjanjian Malaysia 1963 (MA63).

Dua perkara lain dalam paksi pertama berkenaan ialah membentuk Jawatankuasa khas Dewan Undangan Negeri (DUN) mengenai Hak Sabah serta menubuhkan Majlis Petroleum Sabah dan Dana PetroSabah bagi memelihara kepentingan generasi akan datang.

Paksi kedua pula ialah kepimpinan yang bersih, berintergriti, cekap, amanah dan mendahulukan rakyat Sabah serta membina keyakinan rakyat terhadap integriti penjawat awam Sabah.

Teras ketiga adalah memastikan Wawasan Kemakmuran Bersama (WKB) 2030 sebagai tunjang yang menggariskan Sabah diberikan perhatian dalam usaha mengecilkan jurang pembangunan antara wilayah serta menjana ekonomi tinggi dengan mengambil kira Revolusi Industri 4.0.

Paksi yang keempat pula adalah perpaduan rakyat Sabah yang menggariskan tiga perkara termasuk memastikan kebebasan beragama, dasar perlembagaan negara dipertahankan dan memupuk semangat integrasi nasional dengan berpandukan kepada  Rukun  Negara. – Bernama

See author's posts


Jalin kerjasama anjur IDECS 2022

KUNJUNGI… Datuk Patinggi Tan Sri Abang Johari Tun Openg ketika mengunjungi salah satu pameran pada Majlis Pelancaran Simposium Antarabangsa Mengenai Transformasi Industri Digital 2022 di CENTEXS Kuching, Santubong. Turut kelihatan, Timbalan Premier Sarawak Dato Sri Dr. Sim Kui Hian serta Menteri MEITD, Datuk Roland Sagah Wee Inn. • Foto PENERANGAN

KUCHING: Pusat Kecemerlangan Teknikal Sarawak (CENTEXS) dengan kerjasama Kementerian Pendidikan, Inovasi dan Pembangunan Bakat (MEITD), Yayasan Sarawak, Lembaga Multimedia Sarawak (SMA), Pusat Kecemerlangan Prestasi Sarawak (SKOP) dan Perbandanan Ekonomi Digital Sarawak  (SDEC) melancarkan ‘Simposium Antarabangsa Mengenai Transformasi Industri Digital 2022’ secara rasmi sebagai sebahagian daripada Acara Teknologi Digital CENTEXS 2022 sempena Persidangan Ekonomi Digital Antarabangsa Sarawak (IDECS) 2022.

Salah satu sorotan Program Satelit Digital IDECS 2022 dan Acara Teknologi Digital CENTEXS 2022 juga merupakan sebahagian daripada program ini.

Acara ini akan diadakan di ibu pejabat CENTEXS di sini dan lima cawangan di seluruh Sarawak di Lundu, Dalat, Lawas, Betong, dan Mukah dari 23 Mei ini hingga 30 Jun nanti.

Pelancaran ‘Simposium Antarabangsa Mengenai Transformasi Industri Digital 2022’  dirasmikan Premier Sarawak, Datuk Patinggi Tan Sri Abang Johari Tun Openg di CENTEXS Kuching, semalam.

Pada majlis sama, Abang Johari turut merasmikan pelancaran Makmal 5G, Makmal Teknologi Universal, Makmal E-Sukan, Makmal Internet Perkara (IoT), Makmal Revolusi Perindustrian (IR) 4.0, Bangunan Pintar dan Makmal Elektrik, dan juga melawat Paparan dan Pameran Projek Teknologi CENTEXS.

Simposium dua hari (7 dan 8 Jun depan) terdiri daripada aktiviti seperti Simposium Antarabangsa mengenai Transformasi Industri Digital, Hackathon Transformasi Industri Digital Nasional CENTEXS, dan Membawa Teknologi Imersif untuk Memupuk Pengambilan STEM, Akademi Digital CENTEXS dengan Industri dan CENTEXS Digital Akademi dengan Komuniti.

Sementara itu, Simposium Antarabangsa mengenai Transformasi Industri Digital disertai Rakan Industri Peneraju Global dan Industri Sarawak seperti Huawel, EON Reality Inc., Keysight Technologies, Bosch Rexroth, Next Schlumberger, IBM, Sarawak Energy Berhad, Sarawak PETCHEM, and Sarawak Metro.

Objektif simposium ini adalah untuk menyediakan platform bagi kemajuan dalam sains dan teknologi ke arah transformasi industri digital.

Ia juga bertujuan untuk merangsang rangkaian antara disiplin dan perbincangan antara industri, pegawai kerajaan, penyelidik, pelajar siswazah, pembangun teknologi, pelaksana pembangunan dan pengamal dari semua domain dalam industri.

Melalui acara ini, CENTEXS mencipta platform untuk berkongsi kemajuan dalam sains dan teknologi semua aspek transformasi industri digital.

Dalam pada itu, CENTEXS juga komited untuk menyokong pencapaian wawasan Sarawak 2030 dengan sokongan kerajaan dan kerjasama dengan rakan kongsi strategik dan industri.

Pada majlis itu, Abang Johari turut menyaksikan pertukaran Memorandum Persefahaman (MoU) dengan Universiti Malaysia Sains Komputer & Kejuruteraan (UNIMY), Universiti Teknologi Swinburne Kampus Sarawak, Pustaka Negeri Sarawak, dan Persatuan Pemaju Perumahan dan Hartanah Sarawak (SHEDA).

Turut hadir, Timbalan Premier, Dato Sri Prof. Dr. Sim Kui Hian serta Menteri MEITD,  Datuk Roland Sagah Wee Inn.

See author's posts


Maghribi lakar sejarah baharu Afrika

DOHA: Pengendali Maghribi, Walid Regragui mengagumi semangat juang anak buahnya selepas skuad kendaliannya mengatasi Portugal 1-0 pada aksi suku akhir Piala Dunia 2022.

Maghribi muncul pasukan pertama dari benua Afrika berjaya mara ke separuh akhir Piala Dunia.

Tandukan Youssef En-Nesyri di minit akhir babak pertama membawa skuad kendalian Redragui yang dibelenggu kecederaan ke pusingan empat terakhir, bertemu pemenang antara Perancis atau England.

“Saya beritahu pemain-pemain sebelum perlawanan yang kita perlu merakam sejarah untuk Afrika. Saya amat gembira,” kata Redragui.

“Kami menentang pasukan Portugal yang hebat. Kami mengeluarkan apa yang ada, kami masih ada pemain yang cedera.

Ia gila. Kami sedang bermimpi dan tidak mahu terjaga. Bulu roma saya meremang.

“Apa yang kami capai, memang hak kami. Kami bekerja keras. Ia belum berakhir. Masih ada separuh akhir dan dengan Insya-Allah, final,” kata Sofiane. – AFP

See author's posts


Jonathan ‘berkorban’ demi meneruskan misi

PELARI pecut negara
Jonathan Nyepa memilih untuk terus kekal di kampus sepanjang
tempoh Perintah Kawalan Pergerakan (PKP) bagi memastikan agar
beliau dapat meneruskan latihan.

Walaupun kerajaan membenarkan
pelajar institusi pengajian tinggi pulang ke kampung halaman masing-masing
bermula 27 April lepas, atlet berasal dari Sungai Asap, Sarawak itu
sanggup mengorbankan masa bersama keluarga untuk terus berlatih bagi mencapai
misinya.

Keputusan itu turut
menyebabkan Jonathan tidak dapat meraikan Hari Gawai bersama keluarganya pada 1
dan 2 Jun ini.

Pelajar jurusan Bacelor
Sains (Pembangunan Sumber Manusia) di Universiti Putra Malaysia (UPM) itu, yang
‘tersangkut’ di kolej kediamannya sejak PKP dilaksanakan pada 18 Mac lepas,
bagaimanapun lega dapat melakukan latihan di luar sekarang.

“Kampung saya berada
dalam zon hijau, mungkin saya kena kuarantin dahulu jika balik ke sana. Saya
juga selesa membuat latihan di UPM kerana tak ramai orang selain agak selamat
kerana orang luar tidak dibenarkan masuk.

 “Sebagai atlet kebangsaan, saya memang jarang
balik ke kampung kerana komitmen latihan dan kejohanan. Pada tahun-tahun
sebelum ini pun, saya hanya balik ke kampung setahun sekali ketika
Krismas,” katanya ketika dihubungi Bernama.

Atlet berusia 26 tahun
itu, yang gembira dapat melakukan latihan di luar, bagaimanapun mahu
mengambil langkah berjaga-jaga seperti mengamalkan jarakan
sosial ketika latihan luar bagi mengelak risiko jangkitan Covid-19.

Selepas hampir kesemua
kejohanan dipinda atau dibatalkan berikutan pandemik Covid-19, Jonathan tetap
mahu meneruskan misi untuk memperbaiki catatan peribadinya apabila
penganjuran kejohanan dibenarkan berlangsung.

“Saya memang melakukan
latihan secara konsisten sejak PKP dilaksanakan dan kini dapat melakukan
latihan di persekitaran Kolej Pendeta Za’ba. Saya akan meneruskan sasaran untuk
memperbaiki catatan masa saya,” katanya.

Jonathan yang memiliki
catatan masa 10.28 saat dalam acara 100m dan 20.92s bagi acara 200m,
menjadi harapan negara pada Sukan SEA 2019 di
Filipina namun atlet yang baru pulang dari latihan di Amerika
Syarikat itu terpaksa berpuas hati di tempat keempat.

Bagaimanapun, Mohd
Haiqal Hanafi berjaya mengekalkan gelaran ‘Raja Pecut’ Asia Tenggara, yang
dimenangi oleh Khairul Hafiz Jantan pada KL 2017 di Malaysia, apabila mencipta
kejutan meraih pingat emas dengan catatan 10.35s di Stadium Olahraga New Clark
City pada Disember lepas.-Bernama

See author's posts


Pemandu lori terperangkap, kelindan selamat

SARATOK: Sebuah lori yang sarat dengan muatan kelapa sawit terlibat dalam kemalangan kendiri sekitar 6.30 pagi bertempat di kawasan Simpang Pusa Jalan Saratok- Betong, semalam.

Akibat kemalangan itu pemandu lori tersebut terperangkap di ruang pemandu manakala kelindan lori berjaya keluar dari lori semasa kejadian.

Pusat Gerak Operasi (PGO) Sarawak menerima panggilan melalui MERS 999 mengenai kemalangan jalan raya berkenaan dan mengarahkan keluaran dari Balai Bomba dan Penyelamat (BBP) Saratok ke lokasi kejadian.

Ketua Balai Bomba Saratok, PPgB Nazry Mohamat berkata, semasa tiba di lokasi pemandu lori berkenaan yang dikenali sebagai Alen Peter Paran, 34, terperangkap di ruang pemandu lori tersebut.

Manakala, rakannya iaitu kelindan lori yang dikenali sebagai Atin Anak Entuni, 28, berjaya keluar menyelamatkan diri.

Menurut Nazry pihak bomba mengambil masa selama 18 minit untuk mengeluarkan mangsa yang tersepit di ruang pemandu lori.

“Operasi menyelamat melibatkan seramai 10 anggota yang diketuai oleh PBK II, Hamden Bladi.

“Setibanya pasukan bomba di lokasi pihak kami mendapati kemalangan kendiri itu melibatkan sebuah lori pengangkut muatan 10 tan yang sarat membawa buah sawit. Lori tersebut dikatakan sedang dalam perjalanan dari Saratok menuju ke Sri Aman.

“Didapati seorang mangsa yang merupakan pemandu yang dilaporkan masih tersepit akibat impak kemalangan tersebut,” katanya kepada media semalam.

Tambah Nazry, seorang lagi mangsa yang merupakan kelindan telah berjaya keluar dari dalam lori tersebut sebelum bomba tiba.

Katanya lagi, pasukan bomba seterusnya membuat ‘size-up’ di sekeliling kawasan kejadian bagi menentukan keadaan selamat di lokasi sebelum bertindak memindahkan mangsa di tempat yang selamat dan membuat penstabilan dan pemeriksaan awal terhadap mangsa yang mana mangsa mengalami keadaan trauma dan sedar ketika diberi rawatan awal.

See author's posts


Boost bantu permudah usaha pendigitalan PKS

KUALA LUMPUR: Penyedia aplikasi e-dompet tempatan, Boost melancarkan kempen e-dagang bagi membantu perusahaan kecil dan sederhana (PKS) serta mikro memudah cara pendigitalan perniagaan dalam talian dengan menyesuaikan diri kepada kebiasaan baharu.

Kempen E-Dagang PKS dan Mikro (PKSM) itu yang dijalankan secara kerjasama dengan Perbadanan Ekonomi Digital Malaysia (MDEC) adalah ruang yang sesuai bagi Boost untuk membantu dan melatih perniagaan mendigitasi bagi mengakses pasaran yang lebih besar sambil mempermudahkan proses pembayaran, kata syarikat itu.

Langkah ini dijangka dapat memacu perniagaan kepada pertumbuhan dan produktiviti yang lebih tinggi selain memperoleh manfaat sampingan berbentuk bantuan pengiklanan dan promosi oleh Boost, di samping kos permulaan sifar.

Sepanjang tempoh kempen yang berlangsung sehingga 30 Sept ini, peniaga yang menyertainya berpeluang menerima ganjaran dan manfaat bernilai RM1,500.

“Boost akan membantu peniaga mendigitasi dan bergerak ke dalam talian dengan menyediakan katalog e-dagang tersendiri dan diintegrasikan dengan ciri Boost Payment Link untuk pengalaman menyeluruh dalam talian yang lancar.

“Ciri ini membolehkan peniaga memaparkan produk yang pembeli dapat melihat dengan mudah, membuat pesanan kemudian membayar dengan pantas dan mudah melalui aplikasi Boost,” kata syarikat itu dalam satu kenyataan.

Boost Payment Link adalah inovasi baharu untuk membolehkan peniaga menerima bayaran melalui e-mel, khidmat pesanan ringkas (SMS) atau Whatsapp.

Ketua Pegawai Eksekutif Boost Mohd Khairil Abdullah berkata, rangka inisiatif kerajaan dan MDEC itu bakal memberikan PKS dan perniagaan mikro akses kepada solusi digital inovatif yang mudah digunakan dan dapat membantu perniagaan bukan sekadar pulih dengan segera tetapi berkembang dengan jaya dalam kebiasaan baharu.

“Boost turut menawarkan perkhidmatan kewangan digital seperti pembiayaan mikro dan perlindungan perniagaan dengan produk insurans PKS serta mikro kami yang bakal dilancarkan,” katanya.

Mohd Khairil  berkata peniaga boleh memohon pembiayaan mikro sehingga RM20,000 melalui rakan Boost, Aspirasi, penyedia pembiayaan digital, tanpa bayaran balik untuk enam bulan pertama menerusi Aspirasi Assist.

“Dengan kewujudan pembiayaan mikro yang mampu milik dan mudah akses, perniagaan dapat menumpukan usaha kepada memulakan semula operasi ketika kebiasaan baharu berbekalkan keanjalan kewangan,” katanya.

Untuk menyertai komuniti PKSM Boost, peniaga yang berminat boleh mendaftar dalam talian di https://www.myboost.com.my/business/penjana-msme-ecommerce-campaign-e-wallet/.- Bernama

See author's posts


Cherpan:Adat Menua Siga

Tusun Kedua

MAYA bejalai nadai ngetu. Batang insap nyau udah apus. Hari nyau lemai-selemai. Jaum bedau ga nyaut. Ati iya belabuh irau. “Nyangka udah pulai semati iya nya. Beli nadai madah. Bulaka semaya,” ku Jana bisi berasai nyidaka bakih iya. Enda nemu kebuah bakih iya nya. Iya lalu nguji ngangkatka tubuh jelu nya. Tak enda terangkat. Enti bisi Jaum baru nadai penanggul ku ati iya. Sekumbang ke ngapuska sebatang insap tadi, Jana nyau tingatka utai ti nyadi sebedau seduai iya nurun ngasu.

Sida serumah benung begau. Bala orang ari opis pengerai enggau bala polis sampal datai ngagai rumah panjai sida. Bisi ngelima iku bala polis bekerigang ngempang jalai ba penama ngagai rumah panjai. Seduai iya bisi ninga rumah sida nya dilikup orang. Sida serumah ditagang mindah. Seduai iya mupuk ari ujung bilik.

KABAN BELAYAN DATAISeduai iya sama nemu, minggu nyin kemari rumah sida bisi rabat. Tuai rumah sida udah ninggalka dunya. Naka pemayuh kaban belayan ari semak enggau jauh bisi datai ngesah penusah sida. Siku anak Tuai Rumah nya ke gawa di Semenanjung pan bisi datai. Kenu ku cherita, anak iya nya udah bisi beperesa di padang bilun di Kuching tang ditemu nadai dirampit penyakit Covid 19. Nya kebuah iya dikemendarka pulai ke rumah panjai tang lebuh datai di Sibu iya ditemu bisi tanda dirampit. Ketegal nya, rumah sida lalu digusung orang opis pengerai enggau bala terabai menua. Sida nya bisi tetemuka mayuh orang udah kena rampit.

KENA ADAT BEKURUNGJana tekenyit ninga serap orang bejalai semak iya. Iya tegepang meda Jaum udah datai. Mua pangan iya nya nyau puchat kelat. Jana ngadang utai bisi salah.“Lapa nuan laun amat datai? Nadai ninga letup enggau sepu buluh senapang aku nuan?” ku tanya Jana.“Bisi aku ninga tang aku laun kitu laban aku beratika pejalai mayuh bendar trak polis enggau soldadu nengah jalai nuju rumah kitai. Ari empara aku, sida tampak bendar dipeda. Kada enda kena adat bekurung kitai,” ku Jaum balat irau ati.“Apu baka nya nih? Lagi tua berundingka hal adat bekurung nya. Diatu kati ku tua enggau jelu ke ditimbak aku?” ku Jana nanya bakih iya. Iya nanya ngapa, laban iya nemu Jaum endang ngelempaika semua utai ba iya.

“Aku nadai mayuh jaku, nitihka runding nuan”, ku Jaum.“Baka tu ku pelin aku. Tua emparu jelu nya dulu awakka nyamai dibai tua pulai. Enda ibuh tua ngerinan iya segala. Udah jelu nya diemparu, tua mulaika diri ke rumah mai dagin nya. Nya tanda tua ukai mindah sebarang,” ku Jana.“Sebarang iya mih.” ku Jaum.

Seduai iya ngerinan bangkai jelu nya. Babi nya besai agi ari ti dijangka Jana nya alai iya pama bendar dikalang seduai iya nuju tebing sungai. Raran digaga, api diidup lalu enda lama udah nya bau rum babi diuru ba raran nya nyau ngaba. Bulu babi ti bedau tingkil lalu dikikis. Tubuh babi nya nyau alus. Enda lama udah nya, tubuh jelu nya lalu dibelah seduai iya awakka ngulihka perengka dalam iya. Hari maya nya nyau udah tumbuh nyang. Seduai iya beguai-guai mela jelu nya awakka jampat agi beputar pulai. Seduai iya bela mai setengah tubuh jelu nya.Seduai iya nuju jalai besai, laban enti nyidi jalai neresap ti rembus ba ujung bilik sida, seduai iya tau tesat. Niti jalai besai nya seduai iya enda ulih nyeliahka betemu sereta mansa bala polis ti ngempang jalai.“Hi, berhenti!” ku tegur polis ti ngetanka seduai iya. Lampang babi seduai dilekaka seduai ari san seduai.“Datai ari ni seduai? Orang mayuh udah di dalam rumah magang. Lapa seduai enda ngasika adat enda tau mindah ari rumah?” ku tegur siku orang polis ngena jaku Iban.

Jaum merening Jana. Seduai iya ka-ka gegetar deka nyaut. Jana berundingka diri mesti sabar nyaut. Enda tau ngayanka diri kelalu takut. Manah ngena jaku alus, ku ati iya. Nya endang siti chara iya lebuh dikangauka Pengetua menya maya iya agi besekula.

Oleh JANTAN UMBAT

See author's posts


Gandingan Pandelela,Nur Dhabitah raih emas kesembilan negara

AKSI EMAS… Atlet terjun negara Datuk Pandelela Rinong dan Nur Dhabitah Sabri beraksi pada acara akhir 10 Meterplatform seirama wanita pada Sukan SEA ke-31 di My Dinh Water Sports Stadium semalam.• Foto BERNAMA

HANOI: Kem terjun Malaysia membuktikan kehandalan mereka selepas menyapu bersih kesemua lapan pingat emas yang ditawarkan sukan itu di Sukan SEA ke-31 di sini.

Dalam acara terakhir semalam, atlet terjun kesayangan negara Datuk Pandelela Rinong dan Nur Dhabitah Sabri melengkapkan kemenangan Malaysia apabila mengungguli 10 meter (m) platform seirama wanita di Aquatic Sports Palace.

Gandingan itu mengumpul 292.14 mata selepas melengkapkan lima terjunan bagi merangkul emas kesembilan Malaysia di Hanoi, manakala pasangan kembar dari Singapura Ong Sze En-Ong Rei En membawa pulang perak dengan 225.42 mata.

Wakil tuan rumah Bui Thị Hong Giang-Mai Hong Hanh mencatatkan 185.25 mata di tempat ketiga, bagaimanapun tiada pingat gangsa diberikan memandangkan hanya tiga pasangan tersebut mengambil bahagian.

Nur Dhabitah, yang juga pembawa Jalur Gemilang, merupakan pemenang emas sulung negara di temasya tersebut menerusi acara 1m papan anjal Ahad lepas.

Terdahulu dalam acara 3m papan anjal lelaki, Muhammad Syafiq Puteh dan Gabriel Gilbert Daim meraih tempat pertama dan kedua bagi Malaysia.

Emas turut disumbangkan oleh Chew Yi Wei-Ooi Tze Liang dalam 3m papan anjal seirama lelaki, Tze Liang (1m papan anjal), Ng Yan Yee-Ong Ker Ying (3m papan anjal seirama wanita), Yan Yee (3m papan anjal wanita) dan Jellson Jabillin-Hanis Nazirul Jaya Surya (10m papan anjal seirama lelaki). – Bernama

See author's posts


Harga minyak dunia menurun 30 peratus

MOSCOW: Harga minyak mentah dunia menurun lebih 30 peratus pada Isnin,
susulan kegagalan pengeluar minyak Pertubuhan Negara-Negara Pengeksport
Petroleum (OPEC) mencapai kesepakatan mengenai pemotongan pengeluaran minyak
yang lebih besar, lapor agensi berita Sputnik.

Sehingga 4.41 petang, harga minyak mentah Brent untuk penghantaran Mei
turun 28.69 peratus – kepada AS$32.28 setong. Nilai niaga hadapan minyak mentah
West Texas Intermediate (WTI) pada April pula berkurangan 31.35 peratus kepada
AS$28.33 setong.

OPEC yang diketuai Arab Saudi telah mengadakan perjanjian mengenai
pengurangan pengeluaran sejak 2016 dengan negara sekutu yang bukan merupakan
negara anggota, diketuai Rusia.

Pada Jumaat OPEC dan pakatan pengeluarnya, dipanggil OPEC+, mengadakan
mesyuarat di Vienna untuk membincangkan mengenai perkara itu.

Berdasarkan kenyataan yang dikeluarkan selepas mesyuarat, OPEC+ bersetuju
untuk menstabilkan pasaran minyak, tanpa menyentuh mengenai pemotongan
pengeluaran. – Bernama

See author's posts


Berat mata memandang

ANTHONY PUNAN

KUCHING: ‘Berat mata memandang, berat lagi bahu memikul’, perumpamaan yang
amat tepat menggambarkan keadaan penduduk di Pakan ketika ini dihimpit usaha
mematuhi Perintah Kawalan Pergerakan (PKP).

Menyedihkan ratusan penduduk terpaksa berdepan dengan masalah dan
penyiksaan bersusun panjang serta beratur seawal jam 6.00 pagi untuk
mendapatkan permit daripada Balai Polis Pakan untuk keluar daerah atau ke pekan
Bintangor dan bandar Sarikei.

Derita dan masalah ini telah berlarutan sejak sekian lama dan makin ‘parah’
ketika PKP, berikutan ramai penduduk di Pakan terpaksa ke Bintangor atau
Sarikei untuk sebarang urusan kewangan berikutan di pekan Pakan tidak ada mesin
juruwang automatik (ATM).

Keadaan bertambah teruk dengan ramai penduduk sebaik sahaja PKP dilaksanakan
dan kerajaan mengumumkan pelbagai bantuan seperti Bantuan PRIHATIN Nasional
(BPN) dan Bantuan Khas Sarawakku Sayang (BKSS) memohon permit untuk keluar dari
Pakan untuk menunaikan wang bantuan tersebut atau membeli barangan keperluan di
Sarikei atau Bintangor.

Seorang penduduk dari Rumah Gunda, Pakan, Tedong Anak Chakaw ketika
dihubungi memberitahu, daripada beratus orang yang terpaksa berbaris panjang,
ramai yang terpaksa berpatah balik kerana tidak sanggup menunggu lama.

Manakala pihak polis di Pondok Polis Pakan pula setelah satu mesyuarat,
mengehadkan sehingga 70 permit atau kebenaran dikeluarkan kepada pemohon yang
layak dalam sehari bermula hari ini (28 April).

Sedangkan penduduk yang mahu bergerak keluar dari daerah Pakan setiap hari
sekitar 350 orang atau kadang kala boleh mencecah sehingga 480 orang.

“Kita tahu langkah ini (mengehadkan sehingga 70 orang keluar dari
Pakan sehari) adalah langkah terbaik dalam memastikan Pakan terus kekal zon
hijau. Tetapi faktor pelaksanaannya juga harus diambil kira.

“Ada tuai rumah yang menghubungi saya, memberitahu terpaksa balik
dengan kehampaan kerana hanya 70 permit sahaja dikeluarkan oleh pihak polis
dalam sehari,” katanya.

Tedong menjelaskan, ramai yang datang dari Dayu seperti dari Rumah Pangau,
Rumah Anding, malah ada yang datang dari Engkamop seawal pagi, namun balik
hampa, dan hendak membeli barangan di pekan Pakan tidak dapat kerana tidak ada
duit.

“Sebab itu ramai yang menghubungi saya hari ini memberitahu terpaksa
berpatah balik. Terpaksa melupakan hasrat mahu ke Sarikei atau Bintangor,”
katanya.

Sebagai jalan penyelesaian menurut Tedong, ramai yang memberi kad ATM
mereka kepada kawan-kawan atau saudara mara yang dapat permit untuk
mengeluarkan duit di Sarikei atau Bintangor.

“Tetapi bagi mereka yang mahu membuat urusan dengan bank, mereka
terpaksalah balik dengan hampa. Itulah asam garam rakyat di Pakan dan Julau
juga.

“Saya sebelum ini telah memohon jasa baik dari BSN agar menubuhkan
khidmat perbankan bergerak di Pakan. Namun masih menunggu keputusan,”
tambah Tedong.

See author's posts


Bangunkan pusat pemprosesan strategik di Selangau

KUALA LUMPUR: Sebuah pusat koleksi atau pusat pemprosesan yang strategik perlu dibangunkan di Selangau bagi memberi kemudahan kepada para petani dan pekebun memproses serta membungkus hasil pertanian mereka.

Ahli Parlimen Selangau, Edwin Banta berkata, kerajaan perlu mengambil tindakan segera mengenai permasalahan yang dihadapi oleh penduduk di konstituensinya.

“Penduduk Selangau yang tinggal di luar bandar menghadapi masalah untuk memasarkan keluaran pertanian terutama buah-buahan dan sayur-sayuran.

“Sehubungan itu, saya mencadangkan agar sebuah pusat koleksi atau pusat pemprosesan yang strategik dapat dibangunkan di sini bagi memberi kemudahan kepada para petani dan pekebun,” katanya ketika ketika membahas titah Yang di-Pertuan Agong dalam persidangan Dewan Rakyat.

Menurutnya, usaha tersebut dapat menjamin ketahanan sesuatu produk pertanian sekaligus mampu meningkatkan mutu untuk pasaran luar.

“Banyak manapun atau baik manapun hasil keluaran pertanian kita, jika tidak dapat dijual atau dipasarkan pun tiada gunanya.

“Mungkin sudah tiba masanya pihak bertanggungjawab sama ada di peringkat negeri atau wilayah membuat penyelidikan secara spesifik bagaimana untuk memanfaatkan sepenuhnya Lebuhraya Pan Borneo dalam membantu sektor pertanian dan pengeluaran makanan ini.

“Saranan ini adalah berikutan terlalu banyak yang disebut tentang peningkatan hasil pertanian dengan segala teknologi dan kepakaran yang terkini tetapi kurang diimbangi dengan ‘market sustainability’,” katanya.

Di samping itu, masalah kelewatan loji air di Sekuau dan Tatau juga ditekankan kerana ia amat menyulitkan sehingga wakil rakyat di kawasan terbabit terpaksa membekalkan air minuman botol kepada penduduk dengan kerjasama pihak Jabatan Kerja Raya (JKR) yang menghantar air dengan lori tangki air.

Perbahasan sama turut menyuarakan keperluan pendidikan dan latihan seperti Pendidikan Teknikal dan Vokasional (TVET) yang diperlukan di kawasannya memandangkan sehingga kini Selangau tidak mempunyai sebarang pusat latihan seumpamanya meskipun ramai anak-anak dari kawasan itu yang berpotensi untuk dilatih.

Mengulas mengenai keperluan, tambah Edwin lagi, isu ketiadaan bank menjadi keluhan utama penduduk di sekitar pekan Tatau.

Beliau memberitahu, penduduk terpaksa berurusan dengan perbankan di Bintulu yang terletak 60 kilometer dari pekan Tatau walaupun hanya untuk mengeluar atau menyimpan sejumlah RM20.

Justeru, ujarnya, sebuah cawangan bank tempatan sudah memadai untuk dibuka di Pekan Tatau.

Di kesempatan itu, beliau juga menyatakan harapannya agar kerajaan Persekutuan dapat menyalurkan peruntukan kepada setiap wakil rakyat dengan mengambil kira keadaan dan saiz konstituensinya, selain hanya mengira jumlah penduduk.

Jelasnya lanjut, kawasan Selangau yang luas memerlukan kos pengangkutan dan logistik yang amat tinggi sehinggakan perbelanjaan untuk melawat kawasan sahaja cukup menekan.

“Maka bukanlah satu gurauan apabila saya menyatakan bahawa saya kadangkalanya perlu melalui denai berjalan kaki, kemudian menaiki bot dan seterusnya menaiki pacuan empat roda dan juga pesawat diikuti helikopter sebelum tiba di sesebuah rumah panjang atau penempatan di pedalaman Selangau.

“Tidak dinafikan juga ada sesetengah daripada kami dari Sabah dan Sarawak, perlu meredah bukit, merentasi sungai, menaiki pacuan empat roda melalui jalan balak dan menaiki helikopter untuk berkhidmat kepada konstituensi kami,” katanya lagi.

See author's posts


Aifa dambakan lebih banyak kejayaan

PEMAIN skuasy sensasi remaja negara Aifa Azman semestinya mendambakan lebih banyak peluang untuk beliau merangkul kejayaan bagi menutup tirai kejohanan musim 2021 dengan penuh bergaya.

Selepas kejayaannya menjulang trofi Kejohanan Berpasukan Terbuka Malaysia dan Asia (ATC) 2021 baru-baru ini, Aifa yakin beliau kini berada dalam prestasi cemerlang menjelang Kejohanan Individu Asia di Islamabad, Pakistan yang akan bermula Rabu ini hingga 19 Disember.

Kini, gadis berusia 19 tahun  berasal dari  Kedah itu ternyata tidak sabar-sabar untuk menjulang kejayaan pada aksi saingan di Pakistan itu kelak, lebih-lebih sebagai hadiah hari jadinya ke-20 tahun pada 18 Disember ini, iaitu sehari sebelum aksi final kejohanan tersebut.

“Sudah tentu saya mahu memenangi gelaran (Kejohanan Individu Asia). Saya dapat rasakan, saya berada dalam momentum yang baik selepas merangkul dua kejayaan berturut-turut di sini,” katanya kepada Bernama ketika dihubungi.

Aifa yang merupakan pilihan kelima kejohanan akan menentang pemain berusia 23 tahun, Fathoum Issadeen dari Sri Lanka pada pusingan pertama.

November lepas, Aifa mengejutkan pilihan utama dari Mesir Salma Hany dengan kemenangan 12-10, 11-8, 11-4 pada pentas akhir sekali gus dinobatkan sebagai juara Terbuka Malaysia 2021 dan meneruskan prestasi cemerlangnya dengan membantu pasukan negara wanita memenangi ATC buat kali ke-10, dengan menewaskan juara bertahan, Hong Kong, 2-1.

Aifa yang juga pemain nombor 36 dunia memaklumkan bahawa pentas kejohanan di Asia itu akan dijadikan platform untuk membantunya membuat persiapan bersaing dalam dua kejohanan peringkat antarabangsa.

Ia termasuk dua pertandingan di Manchester, United Kingdom dari 21 Disember 2021 hingga 10 Jan 2022 diikuti enam pertandingan Jelajah Dunia Persatuan Skuasy Profesional (PSA) di Amerika Syarikat bermula pertengahan Januari hingga Mac 2022.

“Saya gembira dapat bersaing dalam Jelajah Dunia PSA selepas berada dalam kalangan 40 pemain terbaik baru-baru ini, dan senario ini pastinya akan membantu saya untuk memperoleh lebih banyak pengalaman dan meningkatkan prestasi rentak permainan saya.

“Sebelum ini, saya hanya pemain atas tiket ‘wildcard’ setiap kali menyertai pertandingan Jelajah Dunia PSA kerana saya berada di ranking bawah 40,” tambahnya.

Lebih menarik, Aifa juga akan menggunakan peluang terebut untuk meneruskan cabaran dalam Sukan Komanwel di Birmingham, United Kingdom Julai depan dan Sukan Asia di Hangzhou, China, September 2022.

Untuk mengharungi cabaran itu, Aifa berkata beliau akan menjalani latihan intensif di sini selama dua bulan menjelang persiapan untuk beraksi di Sukan Komanwel dan Sukan Asia selepas beliau pulang dari Amerika pada Mac depan.

Sementara itu, dalam Kejohanan Individu Asia di Islamabad, Aifa bersama-sama tiga lagi pemain wanita akan menggalas cabaran negara dalam kejohanan itu, iaitu pilihan kedua Rachel Arnold, Chan Yiwen dan Noor Ainaa Amani Ampandi manakala pilihan utama dan ranking No. 18 dunia Ng Eain Yow akan mengetuai cabaran bersama-sama pemain skuasy lelaki negara iaitu Ivan Yuen, Syafiq Kamal dan Addeen Idrakie.

Ratu skuasy negara yang juga juara sembilan kali kejohanan Asia Datuk Nicol Ann David, adalah pemain wanita negara terakhir yang memenangi kejohanan berkenaan pada 2015 manakala Mohd Nafiizwan Adnan adalah pemain lelaki negara terakhir mengecapi kejayaan itu pada 2011. – Bernama

See author's posts


Pengebumian Ratu Elizabeth II, 19 September

LONDON: Upacara pengebumian negara Ratu Elizabeth II akan diadakan di Westminster Abbey pada 19 Sept, umum Istana Buckingham pada Sabtu.

“Sebelum upacara Pengebumian Negara, jasad baginda akan ditempatkan di Westminster Hall selama empat hari, bagi membolehkan orang ramai memberi penghormatan terakhir,” menurut kenyataan itu.

Keranda ratu kini berada di Istana Balmoral, Scotland sebelum dibawa ke Istana Holyroodhouse, Edinburgh.

Pada 13 September, keranda ratu akan dibawa ke London menggunakan pesawat Tentera Udara Diraja, lapor Agensi Anadolu.

Keranda ratu kemudiannya akan dibawa berarak menuju ke Westminster Hall. Turut serta dalam perarakan itu Raja Britain dan kerabat diraja.

Jasad baginda akan disemadikan bersebelahan makam suaminya, mendiang Putera Philip.

Ratu Elizabeth II, Raja Britain paling lama menduduki takhta, mangkat pada usia 96 tahun di Istana Balmoral di Scotland pada Khamis. – Bernama

See author's posts


Sekolah di Ireland dibuka semula penghujung Ogos

DUBLIN: Semua sekolah di Ireland akan dibula semula pada penghujung Ogos depan apabila kerajaan negara tersebut menyatakan sudah mengakhiri sekatan semasa pengekangan wabak Covid-19, kata Perdana Menteri Micheal Martin pada Isnin.

Ireland telah merangka tindakan untuk membuka semula sekolah buat kali pertamanya sejak penutupannya pada pertengahan Mac lalu yang menelan belanja 370 juta euro ($435 juta) untuk memastikan keselamatan semasa pembukaan nanti.

Peruntukan perbelanjaan tersebut termasuklah pengambilan guru baharu bagi sekolah menengah memadangkan saiz dalam satu-satu kelas akan diminimumkan dan ia adalah untuk menjaga jarak sosial antara pelajar, kata kerajaan tempatannya.

“Walaupun dilihat tiada senario untuk berisiko jangkitan semula, namun kami akan pastikan aspek keselematan juga bagi mengurangkan risiko jangkitan virus tersebut di dalam kawasan sekolah,” ujar Martin.

Peruntukan tersebut juga akan merangkumi kos bagi kelengkapan perlindungan diri (PPE) dan bekalan untuk pembersihan serta peruntukan khas bagi mereka yang terdedah kepada Covid-19 seperti barisan hadapan.

“Kita faham bahawa kita tidak boleh membuta tuli membuat sebarang keputusan untuk membuka semula sekolah dan meneruskan operasinya jika tiada berlakunya sebarang kemungkinan.”

Bagaimanapun, kerajaan Ireland pada awal bulan sebelum ini dikatakan melanjutkan lagi perancangannya untuk menamatkan sekatan disebabkan peningkatan beberapa kes jangkitan di negara tersebut. – AFP

See author's posts


Bantuan makanan ke 21 kawasan Meradong

EARL ANEK

BINTANGOR:
Sebanyak 21 kawasan di daerah Meradong menerima bantuan makanan daripada Agensi
Pengurusan Bencana Negara (NADMA) dan Yayasan Kebajikan Negara (YKN), Sabtu
lalu.

Menurut Ketua
Balai Bomba dan Penyelamat (BBP) Bintangor, PPgB Nicholas Belulin, tiga
kumpulan petugas terdiri daripada pasukan bomba, Angkatan Pertahanan Awam
Malaysia (APM) dan kakitangan Jabatan Kebajikan Masyarakat (JKM) bertugas
menghantar bantuan makanan tersebut.

“Penghantaran
bantuan makanan tersebut bermula pada jam 9.30 pagi. Kumpulan pertama
menghantar bantuan makanan ke kawasan Mupong dan Stubah, Bintangor.

“Lokasi tempat
penghantaran adalah di Rumah Bala, Rumah Johanas, Rumah Getai, Rumah
Empati, Rumah Jerni Jam, Rumah Jamie, Rumah Udut, Rumah
Umboh, Rumah Siah, Rumah Indit, Rumah Jelani, Rumah Bap,
dan Kampung Sebenak,” katanya ketika dihubungi pemberita, petang
semalam.

Tambahnya,
kumpulan kedua menghantar bantuan ke kawasan Jalan Sibu-Tanjung Manis bagi
kawasan daerah Meradong di Rumah Buan, Rumah Lily dan Rumah Grunsin.

“Manakala
untuk kumpulan ketiga, penghantaran bantuan makanan adalah ke kawasan Semaring
dan Stubah, Bintangor.

“Lima rumah
panjang di kawasan tersebut yang menerima bantuan makanan berkenaan adalah
Rumah Libau, Rumah Pangan, Rumah Margaret, Rumah Nyait dan Rumah Gelayan,”
ujarnya.

See author's posts


Empat suspek enchuri buah empelam ditan

MIRI: Empat iku diri sebakih ke dipelabaka enchuri buah empelam ba kandang sebuah rumah di Krokop kena Hari Satu ke udah bepesap mata aja lebuh ditan polis.

Maya penusah nya nyadi pukul 9.00 pagi semua lelaki ke beumur urung 30-an ditan maya benung kiruh ngumpul buah empelam.

Nitihka penerang, semua suspek nya ditangkap raban polis ari Unit Kerita Nginau Polis (MPV) ke datai ba endur nya pengudah nerima penerang bekaul enggau pekara nya.

“Kelimpah ari nya polis mega ngerampas siti guni endur nyimpan lebih ari 20 igi buah empelam bansa Thailand nyadika barang saksi kes.

“Semua buah empelam nya dipelabaka baru digumpul ari mayuh bengkah pun empelam ba kandang rumah nya sebedau dijual baru ngagai orang ke ngulihka untung ngena rega RM2.50 seigi,” ku iya .

Ku iya, semua keempat-empat suspek enggau buah empelam nya dirampas sereta dibai ngagai Balai Polis Sentral Miri laban deka ditasat lebih silik agi.

Oleh Liong Chai Ling

See author's posts


Aubameyang dalam radar Inter

Inter
Milan dilaporkan menawarkan Mauro Icardi kepada Arsenal sebagai sebahagian
perjanjian untuk membawa Pierre-Emerick Aubameyang ke kelab berkenaan.

Antonio
Conte berharap dapat menggunakan ketidaktentuan mengenai kontrak Aubameyang
dengan menambahnya ke dalam skuad kelab berpangkalan di San Siro itu menurut
laporan Tuttosport.

Arsenal
sudah mengemukakan tawaran baharu buat Aubameyang dengan kontraknya ketika ini
akan tamat pada 2021.

Namun
kapten mereka itu masih belum menandatanganinya menyebabkan pengurusan Gunners
sedar mereka perlu mengurangkan kerugian musim panas ini berbading
kehilangannya tanpa apa-apa tahun depan.

Mendapatkan
Icardi secara pertukaran tampak menarik buat Arsenal, selepas pemain Argentina
itu menampilkan persembahan baik ketika dipinjamkan ke PSG.

Kelab
Perancis itu ada pilihan untuk membeli Icardi pada penamat musim Jun ini, namun
keadaan ekonomi ketika ini boleh mengancam perancangan itu apatah lagi Inter
meminta £56 juta pound (RM301 juta) untuk perpindahan kekal.

Icardi
dipinjamkan musim ini selepas bertelagah dengan pengurusan tertinggi Inter dan
tampak tidak lagi ada masa depan di kelab itu jika dia kembali.

Pemain
berusia 27 tahun itu sudah menjaringkan 20 gol dalam 28 penampilan buat PSG
sepanjang kempen kali ini.-AFP

See author's posts


Hadkan pekerja asing jejaskan operasi industri

KUALA LUMPUR: Persekutuan Majikan Malaysia (MEF) berkata, keputusan kerajaan untuk mengehadkan pekerja asing kepada tiga sektor – pembinaan, pertanian dan perladangan akan menjejaskan operasi industri di sektor lain yang berusaha keras untuk pulih daripada Perintah Kawalan Pergerakan (PKP).

Pengarah Eksekutif MEF, Datuk Shamsuddin Bardan berkata sektor yang tidak mengambil pekerja asing akan menghadapi kekurangan tenaga kerja yang kritikal, ia akan menjejakan operasi mereka.

“Kerajaan tidak membincangkan perkara yang melibatkan perubahan dasar dengan pihak berkepentingan terlebih dahulu sebelum mengumumkannya di Dewan Rakyat,” katanya dalam satu kenyataan yang dikeluarkan semalam.

Semalam, Timbalan Menteri Sumber Manusia Awang Hashim mengumumkan di Dewan Rakyat bahawa kerajaan telah memutuskan untuk membenarkan pekerja asing bekerja di sektor pembinaan, pertanian dan perladangan manakala pekerjaan di sektor lain harus diisi oleh pekerja tempatan.

Bagaimanapun, MEF berkata kurang daripada 42 peratus (837,800) bekerja di sektor pembinaan, pertanian dan perladangan daripada dua juta pekerja asing yang berdaftar dengan selebihnya bekerja dalam sektor pembuatan (sekitar 700,000), perkhidmatan (sekitar 309,000) dan pekerja domestik (kira-kira130,000).

Shamsuddin berkata persoalan utama yang harus dijawab oleh kerajaan adalah adakah rakyat tempatan yang menganggur bersedia mengambil pekerjaan tersebut setelah pekerja asing daripada sektor ekonomi lain dihantar pulang.

“Semua orang tahu bahawa pekerja asing hanya dibenarkan untuk diambil bekerja setelah majikan membuktikan bahawa tidak ada pekerja tempatan yang tersedia untuk mengisi kekosongan tersebut,” katanya.

Beliau berkata penghapusan pekerja asing mungkin dilakukan jika dilakukan secara berperingkat dan sekiranya rakyat tempatan bersedia untuk mengisi kekosongan pekerjaan yang diisi pekerja asing sebelum ini.

“Tetapi ia adalah sesuatu yang mustiahil untuk mengharapkan rakyat tempatan mengisi jawatan kosong yang diisi pekerja asing sebelum ini pada kadar yang pantas,” katanya. – Bernama

See author's posts


Brazil rekod jangkitan Covid-19 tertinggi

RIO DE JANEIRO: Brazil melalui minggu terburuk berkaitan Covid-19 selepas mencatat 259,105 jangkitan dalam tempoh tujuh hari sehingga semalam, menurut kementerian kesihatannya.

Negara itu juga melaporkan jumlah kematian mingguan kedua tertinggi, dengan 7,005 orang meninggal dunia, rendah sedikit berbanding 7,285 kematian yang direkodkan pada minggu sebelumnya.

Brazil, negara dengan jumlah jangkitan dan kematian kedua tertinggi di dunia selepas Amerika Syarikat (AS), bersungguh-sungguh mengatur strategi untuk menangani pandemik itu.

Gesaan terbaru muncul menerusi tunjuk perasaan di kebanyakan bandar di seluruh negara dan penunjuk perasaan di Stockholm, London dan Barcelona yang mengadakan demonstrasi terhadap Presiden Brazil, Jair Bolsonaro, berkaitan pengurusan krisis kesihatan itu.

Pemimpin itu memandang remeh terhadap ancaman virus, dengan menyifatkannya sebagai ‘masalah selesema yang kecil’, menentang tindakan pihak berkuasa supaya tinggal di rumah dan garis panduan penjarakan sosial serta pemakaian pelitup muka di ibu kota, Brasilia.

Di pantai Copacabana di Rio de Janeiro, polis tentera yang memegang perisai rusuhan menggunakan belantan untuk bertindak balas terhadap demonstrasi di bawah slogan ‘Hentikan Bolsonaro’ dan juga bagi hari Gay Pride dan menentang rasisme.

Reaksi polis yang bertindak keras terhadap sekumpulan sekitar 200 orang telah menarik lebih ramai kumpulan protes, sambil berteriak ‘Keluar, Bolsonaro!’.

Di Brasilia, penunjuk perasaan meletakkan 1,000 salib di rumput untuk memberi penghormatan kepada mangsa Covid-19, sambil membawa sepanduk bertulis ‘Bolsonaro, berhenti menafikan!.

“Brazil berdepan penderitaan yang luar biasa, keperitan dalam menghadapi jumlah kematian yang luar biasa disebabkan Covid-19,” kata penganjur dalam satu kenyataan.

Pakar berkata, jumlah sebenar jangkitan dan kematian di Brazil mungkin jauh lebih tinggi berbanding angka rasmi yang dilaporkan.

Kementerian kesihatan minggu ini memulakan langkah untuk menguji semua kes COVID-19 yang disyaki dalam sistem kesihatan awam, namun masih berdepan masalah bagi negara dihuni 212 juta orang itu.

Biarpun jangkitan ini masih belum dikawal sepenuhnya, beberapa pihak berkuasa tempatan terus berusaha membuka kembali ekonomi mereka.

Rio, bandar kedua yang merekodkan angka jangkitan tinggi selepas Sao Paulo, membenarkan kedai dibuka dan perlawanan bola sepak disambung semula, bahkan merancang membenarkan peminat ke stadium mulai 10 Julai ini. – AFP

See author's posts


Legenda Simanggang disatukan

HARI penuh bersejarah apabila seramai 100 bekas pemain-pemain legenda bola sepak Simanggang telah disatukan dalam perlawanan persahabatan nostalgia ‘Main Simanggang’ yang diadakan di Padang KPSU Lama Sri Aman semalam.

Lebih menarik ialah perlawanan yang dianjurkan oleh Persatuan Anak Perantau Simanggang dan Belia Simanggang itu disertai oleh anak jati kelahiran Bandar Simanggang yang merupakan bintang lagenda skuad Bujang Senang, Ramos Sari dan Ramles Sari.

Pertemuan yang dianggap ‘reunion’ itu lebih istimewa dengan masing-masing menunjukkan kehebatan menerusi perlawanan yang diadakan biarpun sudah berpuluh tahun ‘bersara’ dalam dunia sukan bola sepak itu.

Peminat serta penyokong tempatan tidak terlepas peluang apabila menatap semula bekas bintang Simanggang era 80 hingga 90an yang pernah memeriahkan dan mewarnai suasana kemeriahan Kejohanan Liga Simanggang satu ketika dahulu.

Antara bekas pemain veteran yang pernah mewakili pasukan masing-masing yang hadir ialah pemain pasukan Datus FC, Crossmos FC, Belia Bersatu Stawang FC, Laban FC, Saberkas FC, Landas FC, TMY FC, Absa FC, Police FC, Kitana FC, Sesco FC dan Sokanjaya FC.

Paling menariknya bekas pemain pasukan AY17 dan Zaimie Team iaitu pasukan yang sering bertarung dalam perlawanan akhir pada pertandingan Liga Bola Sepak Simanggang sekitar 90an hingga 2015 turut beraksi merancakkan lagi aksi yang berjaya mengimbau kembali nostalgia ‘Main Simanggang’.

Bekas pemain dan Pengurus pasukan AY17, Abang Yahya Abang Sulaiman berkata, kehadiran bekas pemain lagenda Simanggang telah berjaya mengimbau kembali era kegemilangan bola sepak di bandar ini yang dikecapi sekitar 90-an.

“Saya percaya kemunculan mereka dapat mengubat kerinduan peminat bola sepak di daerah ini dengan menyaksikan kelibat mereka di padang,” ujar beliau yang merupakan bekas pemain pertahanan pasukan Sarawak sekitar 90-an.

Beliau berkata, perlawanan yang diadakan dianggap berjaya kerana telah menyatukan kembali pemain-pemain lagenda Simanggang serta pernah mewakili Bahagian Sri Aman sebelum ini.

Dalam pada itu, pemain lejen Crossmos FC, Kader Untong menyifatkan perlawanan yang dianjurkan itu telah mengingatkan kembali kegemilangan pasukannya yang pernah menjuarai beberapa siri penganjuran Liga Simanggang satu ketika dahulu sekitar tahun 80an hingga 90-an.

“Terima kasih kami ucapkan kepada pihak penganjur kerana telah menyatukan semula bekas pemain terutamanya pasukan Crossmos FC yang pernah dilabelkan peminat bola sepak tempatan pasukan yang paling digeruni pada satu ketika dahulu.

“Reunion seperti inilah yang kami tunggu-tunggu selama ini, kerana kami terlalu rindukan aksi permainan kami diatas padang bersama rakan sepasukan, akhirnya kami bertemu semula. Terima kasih kepada penganjur kerana menghargai pengorbanan kami yang pernah mewarnai zaman kegemilangan ‘Main Simanggang’,” ujarnya.

Sementara itu, bekas pemain Laban FC, Martin berkata, beliau begitu teruja sebaik sahaja mendapat perkhabaran mengenai perlawanan persahabatan nostalgia ‘Main Simanggang’ yang dihebahkan pada minggu lalu.

“Seperti tidak sabar untuk saya beraksi serta bertemu dengan rakan sepasukan yang pernah berjuang merebut kejuaraan Liga Simanggang lebih 30 tahun lalu.

“Pasukan kami pada ketika itu adalah dari kalangan pemain Melayu (Laut) dan Iban sehingga dinamakan Laban FC (Laut Iban),” katanya.

Beliau turut berbangga kerana berpeluang bermain bersama bintang legenda Bujang Senang, Ramos Sari dan Ramles Sari pada perlawanan itu semalam.

Terdahulu, Ahli Dewan Undangan Negeri (ADUN) Lingga, Simoi Peri telah menyempurnakan sepak mula perlawanan itu. Turut hadir Setiausaha Persatuan Anak Perantau Simanggang, Awang Putra Yusri Awang Redzuan dan Presiden Persatuan Bola Sepak Sri Aman, Abdillah Majid.

Oleh Adi Safarman

See author's posts